सौभाग्यवती भवऽ – Anjoria\nमई 4, 2022 इंदिरा राय, कथा-गोरखपुर, सरोकारनामा, सौभाग्यवती भव\nअम्मा के सहेलियन के एकाध सिसकी, बहरि बाँस के टिकठी बनावे के ठक-ठक आवाज आ बीच-बीच में ठेठ पूरबी अन्दाज में कुसुमी के “अरे मोर भउजी” के स्वर भीड़ भरल सन्नाटा के भेदत रहल. अम्मा के अँकड़ल गोड़न में महावर लगावत नीरा शायद अपना आँखिन के लिहले रहल. शायद जबरन लोर ढरकावे का कोशिस में. महावर लगल नीरा के आँख लाल टुहठुह अड्हुल के फूल जइसन लउकत रहल. कुसुमी सब कुछ भुलाके नीरा के दुलरवलसि – ‘जा दुलहिन, आँख धो आवऽ, सवेरे से रोअत-रोअत का हाल भइल…”\nतबहिंए केहू पूछल – “सिन्होरा कहाँ बा?”\nदुछत्ता पर राखल कबाड़ वाला लकड़ी के बक्सा में पड़ल अम्मा के सिन्होरा के जानकारी बस हमरे रहल. बचपन में आला में राखल कलावा से बन्हाइल चमकत लाल रंग के सिन्होरा हमरा आँखिन के सटा लेत रहुवे. एक दिन अम्मा के ओह सिन्होरा के बेरहमी से उठा के दुछत्ती पर फेंकत देखले रहीं. बाद में ना जाने कब ओकराहहह कबाड़ का बक्सा में जगह मिल गइल रहुवे. कबाड़ वाला बक्सा में ढेर खोजे के ना पड़ल रहे. समय के मार ओह सिन्होरो के भदरंग बना दिहले रहल. तबले मौसी बाबू जी के बोला ले आइल रहुवे.\n“जीजा जी, अपना हाथ से दिदिया के माङ भर दऽ.“\nबाबू जी के चेहरा तमतमा गइल रहल. काँपत हाथ से सिन्होरा के इर्द-गिर्द चिपकल सेनूर से ऊ अम्मा के माङ भरलन त बरिसन से सून माङ जगमगा गइल. माङ में सेनूर भरल अम्मा ना जाने कब के छोड़ दिहले रहल. केहू कबो टोके त कह देव – सेनूर लगवला से माङ में जलन होखे लागेला.\nलाल चुनरी में लपटाइल प्राण विहीन देह में ना जाने कहवाँ के सौन्दर्य उमड़ पड़ल रहल. वइसे पहिरे ओढ़े के शौकीन रहली अम्मा. कड़कड़ात कलफ के रंगीन सूती साड़ी पहिर के मुँह में पान दबवले जब अपना सहेलियन बीच बइठे त गरिमापूर्ण व्यक्तित्व से अम्मा सबसे अलगा लउके. बाकिर एह बेरा त ऊ बीरबधूटी से दबाइल जूही की मुरझाइल पंखुरी जस लागत रहल.\nबाहर टिकठी तइयार हो गइल रहुवे. अनुपम अम्मा के गोड़ ध के फूट-फूट के रो पड़ल रहे…कैंसर-मौत के सच्चाई, लगातार निचकात यमदूतन के मुखरित पगचाप, अम्मा के पल-पल छीझत देह अउर असह्य पीड़ा झेलत उनका अनथक प्रयास, कतना तराशे वाला अनुभव रहल. एहके हमरा से अधिका के जान सकत रहल? का बाबू जी आ अनुपम जे रोजे निचकात मृत्यु के प्रतीक्षा में उबियइल रहुवे? फेर अब ई रोवल धोवल कइसन? अपना एह बेपनाह ढरकत लोरन का बीच हमार मन अतना क्रूर शल्य चिकित्सक काहे होखल जा रहल बा – का अन्तिम यात्रा के बेरा सगरी राग-द्वेष गर्भगृह में बंद हो जाला. रह जाला विशुद्ध रागात्मक अनुभूति…’बबुआ मत रोवऽ, भउजी भरल पुरल गइलीं, रोवले से उनुकर आतमा के कष्ट होई. कुसुमी लमहर चौड़ा अनुपम के अँकवारि में समेटल चहलसि….\nभरल पूरल शब्द कतना रीता हो जाला जइसे रेत के कस के मुट्ठी में बंद कइल होखे. अँगुरियन के दरारन से कब सगरी रेत निकल जाला पते ना चले आ मुट्ठी भरल पूरल जइसन बन्द रह जाले.\n‘राम नाम सत्य है” टिकठी उठ गइल. अब अम्मा के मुह कबहूं ना देख पाएब, उनुकर छूअन, गंध, आ आवाज से वंचित हो गइला के बात सोचले भर से आवत वेग से फूटत रोआई के दाँत भींचत रोकनी हम – हमरा कुसुमी के लिजलिजी सान्त्वना ना चाहीं. ओकरा ला हमरा मन के एह घिना के उहो बढ़िया से जानेले आ एही से अनुपम आ नीरा पर आपन अधिका प्यार के प्रदर्शन हमरा के देखावत रहेले.\nई कुसुमी एहिजा काहे रहेले ? ओह रात के बाद के दूसरकी रात हम अम्मा से पूछले रहीं. “बुआ” ना कहि के कुसुमी के नाम लेत सुन अम्मा चउँकलि बाकिर अपन सुभाव का चलते हमर के टोकली ना.\nआजु अम्मा के अस्तित्व हमेशा खातिर शून्य में समा जाई बाकिर बचपन के खण्ड-खण्ड चित्र के हरेक फ्रेम में उ जीयतार रहिहें – सुबह सवेरे हाथ में पूजा के टोकरी लिहले, हनुमानगढ़ी जात अम्मा, पड़ोसियन का संगे बइठल चाय पीयत अम्मा, बाबू जी के आफिस से आवे बेरा पलंग पर चादर तान के सूतल अम्मा, हमनी ला कबहीं त घोर आसक्ति आ कबहीं कड़ुवा वितृष्णा.\nगोरखपुर के दखिन पछिम छोर पर राप्ती नदी का किनारे बनल हनुमानगढ़ी मंदिर के विशाल हनुमान मूर्ति से अम्मा के ना जाने कइसन लगाव रहल. नियमित रूप से ऊ ओहिजा जात रही. उनुका साथे ओहिडा गइल हमरा ला रोमांचक अनुभव रहत रहुवे. था। एक त हनुमान जी की मूर्तिए कम रहस्यमयी ना लागल करे आ तवना पर अम्मा के बतावल लोक गाथा कि कइसे एक बेर राप्ती में भयंकर बाढ़ आईल रहे आ बुझाव कि बँधा अब दूटी कि तब टूटा. आ टूटल त पूरा शहरे बह जाई. ओह बिपदा से आशंकित गढ़ी के महन्त के सपना आइल कि – डेराए के बात नइखे. हनुमान जी के गोड़ छूवला का बाद राप्ती आपन धारा समेट लीहें आ वइसने भइबो कइल. अतना शक्तिशाली हईं हनुमान जी कि राप्ती मइया उनुकर चरण पखारे आईल रहे. घर से अधिका दूर नइखे हनुमान गढ़ी, से अम्मा का साथही हम दुनु भाईओ-बहिन ओहिजा पहुँच जाते रहीं आ जतना देर अम्मा पूजा करती हमनी दुनु गढ़ी के बँवारा ओर के छोटका द्वार के सीढ़ियन पर खेलल करीं. सीढ़ी राप्ती के किनारे लो पहुँचा देत रहल. ओह दिन हमनी का खेलत-खेलत नीचे पहुँच गइनी. अनुपम त ओहिजे थथम गइल बाकिर हम दलदली किनारा पर गोड़ दबले-दबले पानी के नियरा पहुँचले रहीं कि गोड़ बिछिला गइल. नदी में नहात चरवाहा बाँह पकड़ के हमरा के उठवलसि आ मन्दिर में ले आके अम्मा के बतवलसि – “आजु त बहिनी डूबिए जइती.”\nअम्मा ना त पुचकरली, ना दुलरली. उलुटे कस के एक चाँटा जड़ दिहली. कादो से सनाइल फ्राक में अपमानित हम ओहिजे मन्दिर के प्रांगण में खाड़ रह गइनी. अनुपम पहिले त हमरा के रिगावत रहे बाकिर अम्मा के आगे बढ़ गइला का बाद ऊ गम्भीर हो गइल, “चल बिट्टो, अम्मा तुझे मनावे थोड़ही अइहें. उनुका त बस मारे आवेला. अबहीं कुसुमी बुआ रहीत त तोरा के गोदी उठा लीत.\nमन्दिर के फाटक का नियरा पहुँच के अम्मा थथमली आ फेरु पीछे मुड़के अइली आ हमार हाथ पकड़ के बुदुदइली – ”मरे के त हमरा चाहीं. तें काहें जान देबे पर पड़ल बारीस.” अम्मा के ई बुदबुदाइल बाति आपन रहस्य लिहले हमरा दिमाग पर टँका गइल. हालांकि उनुका एह बाति के अर्थ बहुत बाद में समुझ में आइल रहे.\nलेकिन ओह बेरा त अम्मा खराब, बहुते खराब लागल रहली. घरे अइला पर जइसन उमेद रहल वइसहीं कुसुमी हमरा के गोदी में उठा लिहले रहल – ओकर ममता भरल बाँहन के आधार पाके हम फूट-फूट के रो पड़ल रहीं.\n“जादा चोंचला करिके एह बचवन के बिगाड़ऽ मत.” अम्मा रूख़ाई से कहले रही त हम अउरी कस के कुसुमी का गोदी में चिपट गइल रहीं. ओह बेरा ऊ हमरा सभले अधिका आपन लागल रहुवे. हम दुनु जुड़वाँ भाई-बहिन के बचपन ओकरा लाड़ प्यार के धारा में आगे सरकत रहे – अम्मा के आपन रूटीन रहल. मंदिर से आ के ऊ तबले पूजा घर में बइठल रहती जबले बाबू जी आफिस ना चल जात रहलें.\nबाबू जी के गइला का बादे उनुकर दिन शुरु होखल करे. कुसुमी उनुकर खाना मेज पर परोस देव. हम आ अनुपम सबेरे से तब ले ना जाने कतना बेर आ का-का खा चुकल रहत रहीं सँ तबहियों अम्मा के थरिया में हाथ बँटावे पहुँच जाई सँ. अम्मा के गंदगी, अव्यवस्था एकदम नापसन्द रहल. कुसुमी हमनिओ ला छोट-छोट छिपुली रख जात रहल. हम त तनिका रुठ-ठुनुक के अलगा खा लेत रहीं बाकिर अनुपम अम्मे का थरिया में खाए के जिद पकड़ लेव. हम देखतीं कि अम्मा ओकरा के खिआ देत रही बाकिर अपने कुछ ना खात रही. शायद उनुकर सफाई पसन्द मन एहमें बाधा डाल देत रहल. अकसरहाँ त कुसुमी अनुपम के बहला देत रहल, अरे ऊ तुहार महतारी पुजेरिन हई उनका थरिया में मत खा, तू त हमार राजा बेटा हव हमरे संग खा. अनुपम ढिठाई से अम्मा के देखे, रिगावे, कुसुमी का गोदी में चढ़ जाव. अम्मा अपना सफाई में हमनी बचवन के साफ सुथरा रहे आ सफाई से जीए के महत्व समुझा देत रही जवना के हमनी का कुछ त समझतीं, कुछ ना समझतीं.\nखा पी के जाड़ा के दिन रहल त अङना में, गर्मी रहल त कोठरी में उनका सहेलियन के मंडली जुट जाव. उनुका लगे सभे ला कुछ-ना-कुछ रहत रहे. कढ़ाई बुनाई सिलाई सगरी गृहकलावन में ऊ पारंगत रहली. स्वेटरन के नया ये नया डिजायन उतरवावे होखे भा गला बाँह के पट्टी के ठीक फिटिंग करवावे के रहो भा क्रोशिए से बुनल कुशन कवर होखे, अम्मा से सभे के कुछ-ना-कुछ सीखे ला रहत रहे. जिनका लगे बाल बुतड़ुवन का चलते समय ना होखे ओह लोग के स्वेटर बुनाई में हाथ बँटावे के होखो भा ब्लाउज चाहे लड़िकन के कपड़ा काटे सिए के होखे. अम्मा के जरुरत सभका रहल. बीच-बीच में चाय पिआवे ला कुसुमी बुआ त रहले रहल. अनुपम आ हम खेल खेल में झगड़ के जब अम्मा का लगे कुछ फरियाद लेके पहुँचती जाँ ओह बेरा अगर ऊ केहू के कुछ बतावत भा अपने कुछ बनावत रहती त हमनी दुनु के झगड़ा एगो सपाटा से झटक देत रही, “जा, मिल जुल के खेलऽ जा, हमरा के काम करे द. नीमन बच्चा लड़े ना.’\nचाय पहुँचावे भा चाय के जूठ कप उठावे कुसुमी बुआ ओहिजा पहुँच जाव आ हमनी के अपना गदबदी छाती में समेट लेव. हम त चुप रह जात रहीं थी, अनुपम अपना के छोड़ावत अम्मा से लिपटल चाहे बाकिर ई त अम्मा का मूड पर रहत रहे कि ऊ ओकरा के प्यार करींहे भा कुसुमी बुआ के हवाले.\nचार बजत-बजत जब अम्मा कै दरबार खाली होखे त ऊ उठसु आ सगरी घर के सलीके से संभाल देसु. अम्मा के जादुई छूअन से पूरा घर सिनेमा में देखल जाए वाला घरन के सेट जइसन लागे लागे. ओकरा बाद ऊ हमनिओ के तइयार कइल चहती बाकिर अनुपम तबो ले रूसले रहत रहे. जइसहीं बाबू जी के आवे के बेरा होखे, अम्मा अपनाा कोठरी में जा के ओठँग जासु. बाबू जी आफिस से आवते हमनी के दुलरतें. हमनी के छोटो-छोट बात ध्यान से सुनसु आ तब ले कुसुमी बुआ उनुता ला नाश्ता ले के आ जासु. जब ले बाबू जी खासु तबले ऊ ओहिजे जमीन पर पर बइठल रहीत. घर के रोज-रोज के जरुरत के सामान उहे बाबू जी के बतावे आ ओकरा बाद बाबू जी बाजार चल जासु.\nअनुपम आ हम अम्मा से कहानी सुने के जिद ठनतीं बाकिर ओह घरी उनुकर मूड ठीक ना रहता रहे. लागबे ना करे कि ई उहे अम्मा हई जे दुपहरिया में अपना सहेलियन से हँस विहँस के बतियावत रही.\nअम्मा हमनी के पहुँच, अपना समुझ से दूर लागल करसु. एक दिन के घटना त हमरा बढ़िया से याद बा. स्कूल से लवटला पर अम्मा के जमावड़ा हमनी के बहुते बेजाँय लागल करे. ओह दिना अनुपम स्कूल से खेल में जीत के आइल रहल. भर रास्ता रट लगवले रहुवे कि आजु अम्मा के खूबे दुलरिहें. बाकिर सहेलिय का बीचे बइठल अम्मा रोजे का तरह ओह दिनो बिना उठले कहली कि जा, कुसुमी से खाना ले ल.\nअनुपम एकदम कुढ़ गइल रहुवे. बस्ता ओहिजे पटक के ऊ बिफर गइल. अम्मा बिगड़त ओकरा के मनावे ला जबले उठती तबले कुसुमी लपकत आइल आ ओकरा के गोदी में भर लिहलसि, “अरे हमार राजा, तोहरे खातिर हम खीर बना के रखले हई, चलऽ. खीर आजु ले अनुपम के कमजोरी हवे. ओकर नाम सुनते ऊ ओह बेरा त चुपा गइल बाकिर ओकर भँव तबले चढ़ले रहल. आग में घीव डाले के काम कुसुमी के बड़बड़ाहट करते रहे. ‘मरद खट-खट के कमावत बा आ ई चाय पानी में उड़ा देत बाड़ी. लड़िकन ला दूध कम पड़ जाला बाकिर इनका ओकर कुछऊ खेयाल बा?” अम्मा के आलोचना ओह घरी घाव पर राखल फाहा जस शीतल लागल रहे. अम्मा से टूटत आ कुसुमी बुआ से जुड़त बचपन उमिर का राह में पीछे छूट गइल. अम्मा के रूटीन के हम त पहिलहीं सकार चुकल रहीं, अब अनुपमो रोवल मचलल छोड़ दिहले रहुवे. हमनी का कुसुमिए बुआ का कोठरी में सूतल करीं, ओह घरी ऊ कतना आपन लागल करे. ई त ऊ अँजोरिया में नहाइल उज्जर रात के करीखा रहल जवन हमार सगरी समीकरण बदल दिहलसि.\nकिशोरावस्था के दूधे धोआइल उमिर के बेसुध नींद जवना के कान पर बाजत नगाड़ो ना तूड़ पावत रहल ओह रात काँच के चूड़ी जस चट से टूट गइल. गहराईल रात के भारी सन्‍नाटा में बगल के खटिया पर सूतल अनुपम के खर्राटा लय बद्ध गति से सम पर आवे, पल भर को थथमे आ फेरु आपन रफ्तार पकड़ लेव. ओकरा खर्राटा से हमरा देह में भय के अजानल सिहरन हमरा के जगा देव. लागे कोठरी में केहू गते-गते चलत बा. डेरात-डेरात हम आँख खोलनी. जंगला से अँजोरिया के एगो छोटहन टुकड़ा टुकड़ा टार्च के रोशनी जइसन कुसुमी के खाली पड़ल खटिया पर पटाइल रहल. शायद ऊ बाथरूम गइल बाड़ी, सोच के हमार साहस लवटि आइल, हम अपना बिछवना से उठनी. बहरि जाए वाला दरवाजा भिड़ल रहल, हम गँवे से ओकरा के खोलनी – पिछला पहर के ज्योत्स्ना से नहात नर मादा जोड़ी देखि के हमरा नस के खून जइसे बरफाइल पानी बन गइल रहे. प्रकृति के आदिम रहस्य के देखके हमार माथा घूम गइल रहे. जइसे-तइसे बिछवना पर आ के काँपत हाथ से माथ पर से चादर ओढ़ के मानो हम सगरी दुनिया से अपना के लुका लीहल चाहत रहनी. हिम के समान शीतल हो गइल देह में रहि-रहि के कँपकँपी उठत रहल. शायद कुछ आहट कुसुमी के मिल गइल रहुवे माथ के पसीना पोंछत ऊ कोठरी में आ के सीधे अनुपम के बिछवना लगे गइल. ओकरा के खर्राटा भरला से तोस पावत ऊ हमरा लगे आइल. हम साँस रोकले पड़ल रहीं. आँख के कोना से बाबू जी के परछाई के अपना कोठरी में जात देखि के हम ग्लानि के दलदल में धँसत चल गइल रहीं.\nअगिला भोरे केहू का ओरि ताके के बेंवत हमरा में न रहि गइल रहे. बुझाव जइसे हमहीं कवनो गलती कर दिहले बानी …. हमरा बढ़िया से ईयाद बा ओह दिने पहिला बेर हमरा स्कूल में सजाय मिलल रहुवे. इतिहास के प्राध्यापिका प्रेमपूर्वक अपनी सर्वप्रिय विषय अकबर के दीन इलाही का बारे में लेक्चर देत रहली – हम उनुकर प्रिय शिष्या रहनी, ऊ हमरा से कुछ पूछले रही बाकिर हमार ध्यान ओहिजा रहले कहाँ रहे, जे हम कुछ सुन समुझ पवतीं. सजा सुनके खड़ा होके हमरा लागल कि हमार पूरा देह पारदर्शी हो गइल बा आ आत्मा नग्न. शायद सभे हमरा विचारन के एक-एक बिन्दु के देख परखे लिहले बा. ओह दिन हम टिफिनो ना खइले रहीं. हमार टिफिन देखिओ के कुसुमी बुआ कुछऊ ना कहले रही, जबकि अनदिना एह हालत में ऊ आशंकित प्यार कै बरखा कर देत रही.\nरात भइल त ऊ कोठरी हमरा के काटे लागल. हम अम्मा के कोठरी में जाके उनुका से चिपट गइनी, “हम एहिजे सूतब.”\n“काहें, का भइल?” अप्रत्याशित प्यार पाके अम्मा मीठ बोली में पूछले रही.\n‘हमरा ओहिजा डर लागेला.’ अम्मा से लिपट के सुरक्षा के भरपूर अनुभव करत हम पूछ लिहले रहीं, “ई कुसुमी एहिजा काहें रहेले?”\nअम्मा चउँकल गइल रहली. ऊ बात टारे के चहले रही बाकिर हमहूं कवनो कम जिद्दी थोड़ही रहनी. हार के अम्मा बतवली – दादी के नइहर के हई कुसुमी. विधवा हो गइला का बाद उनुका के ससुरारि वाला निकाल दिहले सँ. इनकर भाई अपनहूं गरीब रहल, ऊ का कर सकत रहे. ओहि समय हमनी का अम्मा के पेट में रहली जा. दादी से सभकुछ संभर ना पावत रहल, त दादी के भाई कुसुमी के एहिता भेज दिहलन काम करे ला. हम जुड़वाँ भाई-बहिन के जनम आपरेशन से भइल रहल, अम्मा के हालत बचे जोग ना रहल. अइसना में कुसुमी सबकुछ संभार लिहले रहल. अम्मा त पूरा साल भर बिछवना पर पड़ल रहली, हमनी के पालन-पोषण, घर के सगरी काम, साथ में दादी के सेवा टहल. कहीं कवनो कमी ना छोड़लसि कुसुमी. दादी ला त ओकर जानो हाजिर रहल करे. दादी मरे लगली त अम्मा से वचन ले लिहली, ‘एह अनाथ विधवा के कबहिंयो घर से बेघर जिन करीहऽ…. आ सचहूं अम्मा अपने घर से बेघर होखत चलि गइली बाकिर आपन वचन ना तूड़ली… लेकिन अतना समुझ त बहुते बाद में आइल. ओह घरी त हमरा लागे – कहाँ करिया कलूटी कुसुमी आ कहाँ हमार गोर-गोर अम्मा.\nबाबूओजी छिः छिः, उनुका सोझा आवते हम कुंठित होके हट जात रहीं – ओह घरी कुसुमी के हम नया-नया कोन से देखे लागल रहीं. विकसित होखत जात हमार अविकसित मन जब सहेलियन से मिलल सस्ता रूमानी उपन्यासन के पढ़ि के जब नारी सौन्दर्य के मापे लागल तब कुसुमी के अजंता के मूर्ति जइसन गठल देह यष्टि के रहस्य परख सकल रहे.\nकुसुमी के देखते हमार मानसिक सन्तुलन गड़बड़ा जाव. ओकर हर काम हमरा खराब लागल करे. बहाना बना-बना के ओकरा से हम लड़ल करीं. एक दिन रात के खात घरी सब्जी के रस लेके हम बहुते बिगड़ गइल रहीं. कुसुमी चिढ़ के कहले रहल, ‘जादे तेजी मत देखावऽ. ससुरारी में अपना से काम करे के पड़ी तब पता चली, सब जगह हमरे जइसन करे वाली ना भेंटाई.\n“ना चाहीं हमरा तोहरा जइसन करे वाला, तू अबहीं चल जा एहिजा से. तोहार कवनो जरुरत नइखे एहिजा.“ हम खीसी पागल रहनी, तबहिंए बाबू जी आ के एक तमाचा हमरा गाल पर लगवलन, “बड़ से जबान लड़ावत बाड़ी. इहे सीखतारु महतारी से. खबरदार जे आजु का बाद अइसन ऊटपटाँग बात कइलू….”\nहम भउँचक अवाक् अपमानित जइसन होके थरिया छोड़ के उठ गइनी, एक दम से हमरा लड़िकाईं में हनुमान गढ़ी के आङन में पड़ल अम्मा के चाटाँ याद आ गइल जवन हमरा के कुसुमी आ बाबूजी से जोड़ दिहले रहल. अम्मा के ओह दिन कहल बात के रहस्य समुझ में आ गइल. आजु के मार हमरा के अम्मा से त जोड़ दिहलसि बाकिर हम भीतर से टूट गइनी, ना पढ़े में मन लागे ना कवनो काम में. छमाही परीक्षा में पहिला बार असफल भइल रहनी -अम्मा ओह दिन बहुत दुलरवले रहली, ध्यान से मन लगा के पढ़ बेटी, एही साल हाई स्कूल के परीक्षा देबे के बा तोहरा. स्त्री के जनम पवले बाड़ू, बढ़िया से पढ़ लिख लेबू त केहू पर निर्भर ना रहे के पड़ी. तोहरे जीवन सुखी होखी. अम्मा के दर्द से भींजल बाति हमरा मन का गहराई में चिपक गइल आ अब हम रहनी आ हमार किताब-कापी.\nपन्दरह दिन पहिले बाबू जी के चिटिठी हमरा के आइल रहल. ई उनुकर पहिला चिट्ठी रहल हमरा ला -अम्मा के कैंसरग्रस्त होखे के समाद का साथही हमार त साँसो जइसे कि रुक गइल. एने हमार सास आ पति हमरा नइहर का नाम से चिढ़त रहले आ ओह लोग के चिढ़े के पर्याप्त कारणो रहल -अच्छा खात-पीयत घर के इकलौती बेटी से सम्बन्ध जोड़े जात बानी जा ई सोचत हमार ससुरारवाले कुछ मँगले ना त बाबूओ जी कुछ दिहले ना, इहां ले कि बारात के आवोभगत में कटौती क लिहलन. मामा लाग भिन्नाइल रहल – ‘का दिदिया, एह तरह कहीं बेटी के बिआह कइल जाला, बीच में पड़ के हमनी का अनेरे बदनाम होत बानी. अम्मा के कसमसाहट साफ लउकत रहल. साँच कहीं त अम्मा मामा लोग के गोड़धरिया क के हमार बिआह तय करवले रही. बाबू जी एहमें इचिको रुचि ना देखवले रहलें. विदा के बेरा नाक में एगो छोटहन नथ आ कान में छोट-छोट बाली पहिर के हम तइयार भइनी त अम्मा अपना बक्सा से आपन हार आ कंगन ले आ के हमरा के पहिरा दिहली. अनुपम आँखिन में लोर भरले हमरा लगहीं खड़ा रहे, घर के शीतोयुद्ध में हम दुनु जुड़वां कवने बिन्दु पर एक रहनी जा. लेकिनजब कुसुमी केवाड़ी का लगे से मलिकाँव जइसन बोलत कहले रहल, ‘सब कुछ बेटिए के दे दिहले बाड़ू कि कुछ बेटवो ला बा.’ त अनुपम के आँखि के लोर चिन्गारी बन के ओह स्नेह तन्तु के जरा दिहले रहल. आ फेरु ना त कवनो चिट्ठी आइल, ना पत्री, ना कवनो बुलावा, जइसे हमरा ओह अनकइल अपराध के दंड मिलल होखे. तबहियों हम अपना ससुराल वालन के कृतज्ञ बानी जे ऊ लोग हमरा के कवनो कष्ट ना दिहल – बिआह का बाद हम बस एके बेर आ उहो अनुपम के बिआह में आइल रहनी. उहो बेहद मिन्नत खुशामद क के, कि एके गो त भाई बा हमार. बस एक बेर त हो आईं फेरु कबो ना कहब ओहिजा जाए के.\nअनुपम के बिआह में कुसुमी के बनावटी बावलापन, बेटा के कड़ेर बातन से भितरे-भीतर पीयत-टूटत अम्मा – कुसुमी के अँचरा से जब हम छिटक गइल रहीं त अनुपम पर ओकरा माई के पकड़ मजबूत होत चल गइल रहे. किशोर तरुण आ जवान होखत अनुपम के आक्रोश अम्मा के हर बात पर सोझा आवत रहल – लेकिन अम्मा कबो अपना ममता के अधिकार ना जतवले रही, आ बाबू जी – बेटाते बिआह से से खुश व्यस्त रुपया लुटावत में कवनो झिझक ना – हमरा ला त बाबू जी का लगे मानो कुछ रहबे ना कइल…ना प्यार, ना धन… हँ त जब बाबू जी के चिट्ठी आइल रहे त हम सकुचात माँ जी का सोझा ऊ चिट्ठी रख दिहले रहीं – कैंसर के विस्फोटक शब्द उनुकर प्रतिरोधक क्षमता पर इतिश्री लगा दिहलस. पतिदेव अपनहीं हमरा के पहुँचा गइलन. एहिजा अइला पर ओह साँझ लागल कि घर में कहीं कुछऊ त नइखे बदलल. बाबू जी अपना कोठरी में कुछ पढ़त रहलें. नीरा, अनुपम कहीं घूमे जाए का तइयारी में रहलें. कुसुमी रसोई में नौकर का साथे काम करत रहल -अनुपम जब से कमाए लागल बा घर में एगो नौकर आ गइल बा, ‘बुओ के आराम करे के उमिर हो गइल बा, ई ओकर कहना रहल.’\nअम्मा अपना कोठरी में हमेशा का तरह चादर ओढ़ले ओठंगल रहली. सगरी शरीर मानो गल गइल रहल, एगो जीर्णशीर्ण काया जवन आपन पीड़ा झेले का कोशिश में कँपला से अपना होखला के सूचना देत रहल. “अम्मा, अम्मा” हमार रोआइन आवाज से उनुकर पलक खुलल, पहिचनबो कइली, बाकिर प्रसन्‍नता के अभिव्यक्ति दर्द का बोझ से कचरा गइल रहल – बरीसन बाद पहिला बेर हम बाबू जी से पूछले रहीं, “अम्मा के बम्बई भा दिल्ली काहे ना ले गइल?\nबाबू जी खाँस के आपन गला साफ कइलन, “बहुत बाद में पता चलल, डाक्टर कहलन कि अब कवनो फायदा नइखे कहीं ले जाए के.’\nमन त कइलस कि कहीं कि अम्मा पर ध्यान देतऽ त कइसे ना पता चलीत बाकिर नइहर के मोह के छोह कतना विकट रहल कि हम चुप रह गइनी. यदि हम कुछ कड़ेर बात कह दिहनी त शायद दुबारा एहिजा डेग ना रख पाएब. बाकिर कई बेर अनकहलो बात बहुत जोर से सुनी जाला …\nनीरा सफाई दिहली – अम्मा जी कबो आपन तकलीफ बतवती त पता चलीत. अनुपम के रोष अबहीं ले कम ना भइल रहल, “अम्मा त हमेशा अपने जिद में रहली, जे जानबूझ के अपना के मिटावल चाहे ओकरा के के रोक सकेला. दवा खाइले ना चाहत रहली त बम्बई दिल्‍ली ले जा के पइसा बरबाद कइला के का फायदा?\nहमरा ठकुआ मार दिहलसि कि बचपन में बोवल विष बीज छतनार अमरलता बनिके माया ममता दया के अंकुरन के गायब कर दिहले रहल. महाप्रस्थान ला प्रस्तुत यात्री का इचकी भर प्यार भरल तसल्लिओ के हकदार ना होखे? अनुपम के खीस से अनजान ना रहनी हम. अनजान रहल ओकर तर्क – शायद घर के भूल ग्रन्थि ले उहो पहुँच चुकल रहे बाकिर एकरो ला ओकरा विचार में अम्मे दोषी रहली.\nकई दिन से अम्मा का सगे बइठल देखत आइल बानी, कुसुमी अपना तरफ से अम्मा के देखरेख में कमी नइखे कइले, हँ नीरा जबो एहिजा आवेले त ओकरा के कवनो बहाने ऊ बाहर बोला लेले. अनुपम सबेरे साँझ आफिस जात-जात एक दू बेर आ जाला, कबो कुछ पूछियो लेला जवना के जबाब अम्मा सिर हिलाके हँ भा ना में दे देली. अम्मा के सहेलियो लोग उनुकर साथ नइखे छोड़ले. दिन भर ऊ लोग सहानुभूति देखावे आवत रहेला. जब कबो कोठरी खाली होला बाबू जी आ के चक्कर लगा जालें. मृत्यु के आसन्न उपस्थिति उनुका अपराध बोध के जगा दिहले बा मानो. आ अम्मा बाड़ी कि अबहियों बाबू जी के आहट पहचान के अपना कराहटन के समेट लेबेली आ एगो सन्नाटा पसर जाला कोठरी के चार दीवारन का बीच…\nकाल्हु सँझिया बाबू जी का लगे कुछ लोग आइल रहे. कुसुमी अम्मा ला कप में रस लेके आइल रहे, नीरा हमरा साथे ओहिजे बिठल रहल. कुसुमी आवते कहलसि, दुलहिन जा, तनी बाहर घूम फिर आव, हम भउजी के रस पिया देब.’ हम ओकरा हाथ से कप ले लिहनी, ‘हम रस पिआ देब. जा तुहूं जा के आपन काम देखऽ.\nमन-ही-मन बहुते खीझियात हमरा मुँह से निकल पड़ल, ‘कुसुमिो खूब बिया, अबहियों संतोष नइखे आ ई नीरा – केहू लाख कहे ओकरा त समुझे के चाहीं !\nआश्चर्य कि अम्मा एह बेरा चैतन्य रहली. ऊ पूरा आँख खोल के चारों ओर देखली आ फेर कहली, ‘कुछ मत कह बिट्टी, कुसुमी एह घर ला बहुते कइले बिया.\nजीवन के आखिरी बेरा में हमरा अम्मा के रागद्वेष के संकेर गलियन में भटकावल ना चाहत रहल बाकिर ओकर साफ आवाज से हमरा मानो भरम हो गइल रहे कि अम्मा पूरा तरह पहिलहीं जइसन स्वस्थ बाड़ी, “कइले बिया त तोहरा सुख पर डाको त डलले बिया.”\n‘अइसन मत कह बिट्टी, ओकर का दोष? ओह अनाथ बेसहारा के एह घर में आपन जगह बनावे ला सब कुछ करे के पड़ल, दोष त हमरा भाग के बा जवना में सगरी खोट सिक्का हमरे ला लिखल रहे. देह के कैंसर त अब लागल बा बिट्टी, आत्मा कं कैंसर त कबहिंए के लाग गइल रहल. जब तोहरा लोग का जनम का बाद के लमहर बेमारी का बाद हमार पुनर्जन्म भइल रहल.”\nअतना बोलके अम्मा हॉफे लगली. हम चम्मच से उनुका के रस पिआवल चहनी. एक चम्मच बाद ऊ सिर हिला दिहली. ऊ रसो होंठ का कोरन से बाहर निकल आइल रहल. तनिका देर में ऊ सूत गइली. सूतले-सूतल उनुकर आत्मा आपन दुख-दर्द हमरा कान्ह पर डाल के आजाद हो गइल रहे….\n‘कुछऊ कहऽ अम्मा के आशीर्वाद दिदिए पर फलल. मउसी के आवाज कहीं बहुत दूर से आवत लागल, हम अपना विचार-गुफा से तबहिँए निकलल रहनी.\n”कुछ कहलू ह मउसी?” राते में फोन से अम्मा के देहान्त के खबर पावते मउसी आ गइल रहली.\n‘हँ, इहे कहत रहनी कि अम्मा त हमनी सगरी बहिन के आशीर्वाद दिहली बाकिर दिदिए के ऊ सब सचहूं मिल पावल. मउसी अपना वैधव्य के दुख महसूसत कहत रहली. हमरा नानी के चिट्ठियन के याद आ गइल. हर चिट्ठी में आड़ा-तिरछा आखरन में लिखल रहत रहुवे – ‘सौभाग्यवती भवऽ !’\nसरोकारनामा पर प्रकाशित कहानी संग्रह कथा-गोरखपुर से. सगरी अधिकार लेखिका आ प्रकाशक का लगे. http://sarokarnama.blogspot.com


राहुल के अमेठी रैली रदद भइला पर विश्वास कहलन कि काग्रेस डेरा गइल – टटका खबर\nनयी दिल्ली. 10 जनवरी (वार्ता) कांग्रेंस उपाध्यक्ष राहुल गांधी के दू दिन के अमेठी दौरा रद्द भइला का बाद उनका खिलाफ लोकसभा चुनाव मैदान में उतरे के एलान करे वाला आ आपा नेता कुमार विश्वास के कहना बा कि कांग्रेस उनका से डेरा गइल बिया.\nकुमार विश्वास अमेठी में अतवार का दिने आपन जन विश्वास रैली करे वाला बाड़े. एह बीच खबर आइल रहे कि राहुल गाँधी दू दिन ला अमेठी के दौरा करीहें बाकिर अचके में उनकर दौरा रद्दो क दीहल गइल.\nTags: अमेठी, कुमार विश्वास, राहुल गाँधी


लोकसभा से फूड सेक्युरिटी बिल पास भइल – टटका खबर\nआपन चुनावी हँड़िया चढ़ावत कांग्रेस नीत यूपीए सरकार लोकसभा से फूड सेक्युरिटी बिल आखिरकार पास करवाइए लिहलसि. एह बिल के पास भइला से होखेवाला समस्या के एकदमे अनदेखी करत सोनिया साफे कह दिहली कि एह कानून के लागू करावे लायक संसाधन भा बेंवत देश का लगे होखो भा ना होखो कानून हर हाल में पास आ लागु करावल जाई.\nबिल पास होखला के देरी रहल कि रुपिया आ शेयर बाजार दुनु भरभराए लागल आ आजु रुपिया के दाम अतना गिर गइल आजु एक डालर के दाम उनहत्तरो रुपिया से अधिका हो गइल, शेयर बाजार सूचकांक अठारह हजार का नीचे आ सोना चौंतीस हजार रुपिया हर दस ग्राम से उपर चल गइल बाकिर सरकार के चेहरा पर चिंता के कवनो रेखा नइखे लउकत.\nTags: डालर, फूड बिल, रुपिया, शेयर बाजार


40 साल से ख़राब! महोबा जिला के सितारी गाँव की पानी की टंकी | Khabar Lahariya (खबर लहरिया)\nखबर लहरिया » 40 साल से ख़राब! महोबा जिला के सितारी गाँव की पानी की टंकी\nजिला महोबा, गांव सितारी की पानी की टंकी आज से कम से कम चालीस साल पहले बनी। लेकिन आज ख़राब पड़ी आदमी पानी के लाने हो रहे परेशान।\nभरत सिंह ने बताई के जगह जगह पानी की परेशानी हो रई हैण्डपम्प पानी नइ देत। हम सोच रए टंकी की व्यबस्था करी जाबे पाइप लाइन सही हो जाबे तो जनता को पानी की सुविधा हो जेहे।\nहरी महाराज ने बताई के जब हम छोटे छोटे हते तब टंकी से पानी निकरत तो। आज से पैतीस साल पहले जब से फिर न पानी आओ न पानी की सुविधा भई। पूरो गांव परेशान हे पानी के लाने तो। केऊ बार शिकायत भी करी। जाम भी लगाओ तो पुलिस और एस डी एम् साब भी आय ते। बे बोले के इतने जल्दी हम पानी की सुविधा नइ कर सकत हम टेंकर भेज हे।\nराजा बाई ने बताई के कुआ को पानी कपड़ा से छान के भरत बामे कीरा और कचरा डरो रत और एक किलो मीटर से लेयात। सरोज ने बताई के जब से हम आय जा गांव में तब से हमने जो टंकी सफल नइ देखी। हमाई तो बहू भी नइ आत पानी की परेशानी के पीछे।\nनेहल सिंह सेंगर ने बताई के हम तो कितऊ और रेहे जो पहाड़ी क्षेत्र हे ठंडन में तो पर्याप्त मिल जात गर्मियन में तो परेशानी ही परेशानी हे। टेंकर भी हमाय ते नइ आत हमने प्रधान को वोट नइ दए जिन ने दए उते जात। मानवेन्द्र ने बताई के एक बार नइ हजार बार कोशिश कर चुके कोनऊ कारवाही नइ भई।\nसुनील कुमार सहायक अभियंता ने बताई ग्राम पंचयत मांग कर हे और सर्वे कर हे की नल सूख गये हमाय गांव में जब हुए।


इसरो - विकिपीडिया\nइसरो (पूरा नाँव भारतीय अंतरिक्ष रिसर्च संगठन) भारत सरकार के अंतरिक्ष एजेंसी हवे। एकर मुख्यालय बंगलौर, कर्नाटक में बा। एह एजेंसी के मकसद "राष्ट्रीय बिकास खातिर अंतरिक्ष टेक्नोलॉजी के सदुपयोग" कइल बा, जेवना खातिर ई अंतरिक्ष बिज्ञान में रिसर्च आ ग्रह-उपग्रह सभ पर खोज के काम करे ले।\n15 अगस्त 1969 (1969-08-15)\n(1962 में INCOSPAR के नाँव से)\nसतीश धवन अंतरिक्ष केंद्र, श्रीहरिकोटा, आंध्र प्रदेश\nमानव जाति की सेवा में अंतरिक्ष प्रौद्योगिकी (हिंदी)\n₹90.94 billion (US$1.4 मिलियन)(2017–18 est.)\nसाल 1969 इसरो के गठन भइल आ ई 1962 में भारत के पहिला परधानमंत्री जवाहरलाल नेहरू आ उनके नजदीकी रहल बैज्ञानिक विक्रम साराभाई स्थापित के प्रयास से 'अंतरिक्ष रिसर्च खातिर भारतीय राष्ट्रीय कमेटी' (INCOSPAR) के जगह लिहलस। इसरो के गठन से भारत में अंतरिक्ष रिसर्च के संस्थागत रूप मिल गइल। ई भारत सरकार के अंतरिक्ष बिभाग के अधीन काम करे ले आ अंतरिक्ष बिभाग खुद सीधे परधानमंत्री के रिपोट करे ला।\nइसरो भारत के पहिला अंतरिक्ष यान "आर्यभट" बनवलस, जेकरा के सोवियत यूनियन के द्वारा 19 अप्रैल 1975 के छोड़ल गइल। एह यान के नाँव भारतीय गणितज्ञ आर्यभट के नाँव पर रखल गइल रहे। 1980 में 'रोहिणी' पहिला अइसन उपग्रह रहे जेकरा के भारतीय लॉन्च वीकल एसएलवी-3 से अंतरिक्ष में भेजल गइल। एकरे बाद इसरो द्वारा पीएसएलवी आ जीएसएलवी के निर्माण भइल जे क्रम से उपग्रह सभ के ध्रुवीय कक्षा आ धरती समकालिक कक्षा में स्थापित करे खातिर बनावल गइल बाने। इसरो इनहन के मदद से कइयन ठे देसी आ बिदेसी उपग्रह अंतरिक्ष में स्थापित कऽ चुकल बाटे। साल 2014 में इसरो सफलता के साथ देसी क्रायोजेनिक इंजन (सीई-20) के इस्तेमाल जीएसएलवी-5 में कइलस आ जीसैट-14 के अंतरिक्ष में पहुँचावे में सफल भइल।\nइसरो आपन चंद्रपरिकरमा यान चंद्रयान-1 के 22 अक्टूबर 2008 के आ एक ठो मंगलपरिकरमा यान, मंगलयान भेजलस जे 24 सितंबर 2014 के मंगल के कक्षा में स्थापित भइल आ भारत अइसन पहिला देस बनल जे अपने पहिले बेर के कोसिस में ई सफलता पा लिहलस।\nइसरो द्वारा भबिस्य में जीएसएलवी एमके III के निर्माण के योजना बा जवना से कि अउरी भारी वजन वाला उपग्रह छोड़ल जा सकें। एकरे अलावा यूएलवी, दुबारा इस्तमाल लायक लॉन्च बिमान, मानवसहित अंतरिक्षबिमान, चंद्रयान-2, अंतरग्रहीय प्रोब, सूर्य मिशन (आदित्य) इत्यादि के भी योजना बाटे। 18 जून 2016 इसरो एक्के साथ 20 गो उपग्रह अंतरिक्ष में भेज के अपना तरह के एक ठो रेकार्ड बना दिहलस, एह बीस गो में एक ठो उपग्रह गूगल के भी रहल। एकरे बाद 15 फरवरी 2017 के इसरो एक्के साथ 104 उपग्रह सभ के एक्के रॉकेट (पीएसएलवी-सी37) से अंतरिक्ष में भेज के बिस्व रेकार्ड बना दिहलस।\n18 मई 2017 के इसरो के इंदिरा गाँधी शांति पुरस्कार दिहल गइल। ई पुरस्कार साल 2014 खातिर, दिल्ली में पूर्व परधानमंत्री मनमोहन सिंह, 'इंदिरा गाँधी ट्रस्ट' के ट्रस्टी के हैसियत से एक ठो समारोह में दिहलें। अगिला अठारह महीना में इसरो तीन गो उपग्रह लॉन्च करे वाला बा जेवना से इंटरनेट के स्पीड में बढ़ती होखी।\nभारतीय अंतरिक्ष बिज्ञान आ टेक्नालॉजी संस्थान\n↑ "As US, Russia eye stagnant space budgets, India ramps up investment".\n↑ "ISRO – Vision and Mission Statements"; ISRO.\n↑ Eligar Sadeh (11 February 2013); Space Strategy in the 21st Century: Theory and Policy; Routledge; pp. 303–; ISBN 978-1-136-22623-6.\n↑ "GSLV-D5 – Indian cryogenic engine and stage" (PDF); Official ISRO website; Indian Space Research Organisation; पहुँचतिथी 29 September 2014.\n↑ "GSLV soars to space with Indian cryogenic engine"; Spaceflight Now;5January 2014; पहुँचतिथी 29 September 2014.\n↑ "पहली ही कोशिश में मंगल तक पहुंचा भारत"; नवभारत टाईम्स; 24 सितंबर 2014; पहुँचतिथी 24 सितंबर 2014.\n↑ Thomas, Arun; "Mangalyan"; CNN.\n↑ "About ISRO – Future Programme"; Indian Space Research Organisation; पहुँचतिथी 29 September 2014.\n↑ Pallav Bagla (22 June 2016); "India Launches Record 20 Satellites in 26 Minutes, Google Is A Customer".\n↑ "ISRO sends record 104 satellites in one go, becomes the first to do so."; The Economic Times; पहुँचतिथी 15 February 2017.\n↑ Barry, Ellen (15 February 2017); "India Launches 104 Satellites FromaSingle Rocket, Ramping UpaSpace Race"; The New York Times; ISSN 0362-4331; पहुँचतिथी 15 February 2017.\nविकिमीडिया कॉमंस पर संबंधित मीडिया Indian Space Research Organisation पर मौजूद बा।\n"Official website of the Department of Space of the Government of India"; dos.gov.in.\n"https://bh.wikipedia.org/w/index.php?title=इसरो&oldid=583672" से लिहल गइल\nLast edited on 28 मई 2018, at 19:25


उपचुनाव हारे के सिलसिला जारी रखलसि भाजपा – टटका खबर\nफूलपुर (इलाहाबाद) 14 मार्च (वार्ता). उत्तर प्रदेश में फूलपुर लोकसभा सीट के उपचुनाव में समाजवादी पार्टी (सपा) के नागेन्द्र प्रताप सिंह पटेल भारतीय जनता पार्टी (भाजपा) के कौशलेन्द्र पटेल के 59460 भोट से हरा के ई सीट जीत लिहलन. पिछला बेर एहिजा से केशव प्रसाद मौर्य जीतले रहलें आ यूपी के उप मुख्यमंत्री बनला का बाद एह सीट से इस्तीफा गे दिहले रहलें.\nकांग्रेस के मनीष मिश्रा से अधिका भोट निर्दलीय चुनाव लड़ल बाहुबली अतीक अहमद के मिलल जे अबहीं जेल में बाड़न आ जेले से चुनावो लड़लन.\nको 19353 मत प्राप्त हुए जबकि जेल में रहकर चुनाव लड़े निर्दलीय अतीक अहमद को 48094 वोट मिले।\nकबो देश के पहिलका प्रधआनमंत्री रहल जवाहर लाल नेहरु के सीट फूलपुर से पिछला चुनाव अब उपमुख्यमंत्री बन गइल केशव प्रसाद मौर्य साल 2014 में 218308 भोट का भारी अंतर से जीतले रहलें.\nTags: उपचुनाव, फूलपुर, लोकसभा\nकड़ेर सुरक्षा इंतजामन का बीच गोरखपुर आ फूलपुर में काल्हु डलाई भोट


सऊदी साहिल के क़रीब ईरानी ऑयल टैंकर पे राकीटो से हमला. | Almuntazir Jaunpur\nसऊदी साहिल के क़रीब ईरानी ऑयल टैंकर पे राकीटो से हमला.\n30Friday, October 11, 2019 Edit this post\nसऊदी साहिल के क़रीब ईरानी ऑयल टैंकर पे राकीटो से हमला. सऊदी बन्दरगाह से 100 किलो मीटर के क़रीब ईरानी ऑयल टैंकर पे हालमा हुआ.. अचा...\nसऊदी बन्दरगाह से 100 किलो मीटर के क़रीब ईरानी ऑयल टैंकर पे हालमा हुआ..\nअचानक सऊदी साहिल से क़रीब ईरानी ऑयल टैंकर अचानक ज़ोरदार धमाका हुआ जिसकी नतीजे मे खौफनाक आग भड़क उठी और धुऐ के काले बदल छा गए, ऑयल टैंकर इक हिस्सा तबाह हो गया है ज़ब की टैंकर का अमला सुरक्छित है और जो हिस्सा तबाह हो गया था उसे सही किया जा रहा है\nahlulbayt books Dua Editorial Baqer Maehdi Quran worldnews\nUnknown October 12, 2019 at 3:51 AM\nBAQER MEHDI October 12, 2019 at 5:35 AM\nKis baat ke lie bhai app ne mashallha kaha hai?\nMadine se madine tk\nसऊदी साहिल के क़रीब ईरानी ऑयल टैंकर पे राकीटो से हम...\nईरान ने पड़ोसी मुल्को के साथ मिल कर इलाक़े की सिक्यो...\nशाम मे तुर्की की फौजी करवाई मे तेज़ी\nबश्शार असद को आयतुल्लाह ख़ामेनई का अल्टीमेटम, क़ासिम...\nआयतुल्लाह सीस्तानी की हत्या की साजिश नाकाम, आतंकी ...\nAlmuntazir Jaunpur: सऊदी साहिल के क़रीब ईरानी ऑयल टैंकर पे राकीटो से हमला.


माई के दिन – Anjoria\nमाई के दिन\nमाई से बढ़के ना गुरू भगवान\n– ओमप्रकाश अमृतांशु (माई के दिन प खास क के) माई से बढ़के ना गुरू, भगवान , माई देवी, माई दुर्गा सबसे महान. आँचरा के छईयां में दुधवा पिआइके, मुखवा निहारेली तेलवा लगाइके, कोरवा में सुखवा के होखेला बिहान. माई देवी, माई दुर्गा सबसे महान. लोरिया सुनावेली चँदा बोलाावेली, नजरिपूरा पढ़ीं…


नीतू सुदीप्ति ‘नित्या’ के भोजपुरी उपन्यास ‘विजय पर्व’ के मिलल अभय आंनद पुरस्कार – भोजपुरी साहित्य सरिता\nमोतिहारी : राधा कृष्ण सीकरिया बीएड कालेज में आयोजित अखिल भारतीय भोजपुरी साहित्य सम्मेलन के 26 वां अधिवेशन दू दिवसीय 26-27 फरवरी के सम्पन्न भइल। सम्मेलन के उद्घाटन माननीय श्री मंगल पाण्डेय स्वास्थ्य मंत्री बिहार सरकार कइनी। मुख्य अतिथि गन्ना उद्धोग मंत्री माननीय श्री प्रमोद कुमार, विशिष्ट अतिथि माननीय संजय मयूख बिहार विधान परिषद सदस्य, श्री वीरेंद्र नारायण यादव बिहार विधान परिषद सदस्य आदि उपस्थित रहीं।\nभोजपुरी भाषा के आठवीं अनुसूची में शामिल करे खातिर पूरा भारत वर्ष से आइल हजारों भोजपुरिया भाई-बहिन एक स्वर में सरकार से मांग उठवले।\nएही क्रम में लगभग दू दर्जन भोजपुरी साहित्य सृजनकर्ता पुरस्कृत भइले ।\nहिन्दी आ भोजपुरी के लेखिका नीतू सुदीप्ति ‘नित्या’ (बिहिया, भोजपुर, बिहार) के भोजपुरी उपन्यास ‘विजय पर्व’ के अभय आनंद पुरस्कार से सम्मेलन के अध्यक्ष आचार्य हरेराम त्रिपाठी चेतन, कोषाध्यक्ष जितेंद्र कुमार, स्वागताध्यक्ष प्रकाश अस्थाना, ब्रज भूषण मिश्र, जयकान्त सिंह और महामाया प्रसाद विनोद आदि संयुक्त रूप से पुरस्कृत कइनीं । पुरस्कार स्वरूप लेखिका के शाल, स्मृति चिन्ह, प्रमाण पत्र आ धन राशि देबल गइल।\nज्ञात होखे कि नीतू सुदीप्ति ‘नित्या’ के भोजपुरी उपन्यास ‘विजय पर्व’ पहिले ‘सँवरी’ शीर्षक से धारावाहिक रूप में जमशेदपुर से प्रकाशित प्रतिष्ठित भोजपुरी पत्रिका निर्भीक संदेश में प्रकाशित भइल रहे। पाठक के विशेष मांग प ई पुस्तक रूप में ‘विजय पर्व’ के नाव से 2018 में ओझा प्रकाशन जमशेदपुर से ही प्रकाशित भइल।\nसमाज में उपेक्षित नारी के स्तिथि कइसन होला? नारी के बारीक से बारीक पीड़ा-दरद के कुरूप सच्चाई आदि पर नीतू द्वारा बेलाग कलम चलावे के कारण ही ई उपन्यास पाठक लोग के बीच बहुते चर्चित भइल रहे।\nपिछिला बरिस लेखिका के हिन्दी कथा संग्रह ‘छँटते हुए चावल’ के भी मथुरा में पुरस्कार मिलल रहे।\nवर्तमान में नीतू सुदीप्ति ‘नित्या’ साहित्यप्रीत डॉट कॉम आ साहित्यप्रीत ई -पत्रिका के संपादक बानी ।\nभोजपुरी उपन्यास ‘विजय पर्व’ के पुरस्कार मिले प भोजपुरी साहित्यकारन भगवती प्रसाद द्विवेदी, जितेंद्र कुमार, डॉ. अशोक द्विवेदी, अजय कुमार ओझा, सुरेश कांटक, डॉ. संध्या सूफी, वीणा पाण्डेय भारती, केशव मोहन पांडे, आदि लेखिका के बधाई दिहनीं।\nटटका समाचारनीतू सुदीप्ति ‘नित्या’\nआखर-आखर गीत’ के आवरण के ऑनलाइन लोकार्पण सम्पन्न भइल\nभोजपुरी के लोकप्रिय रचनाकार जयशंकर प्रसाद द्विवेदी के तीसरकी किताबि ‘आखर-आखर गीत’ के आवरण के ऑनलाइन...


जदयू नेता चिंतन शिविर में नीतीश के चिंतित कइले – टटका खबर\nOct 29, 2013 जदयू, नरेन्द्र सिंह, नीतीश कुमार, शिवानंद तिवारी\nराजगीर.नालंदा. 29 अक्टूबर, बिहार मे सत्तारूढ़ जदयू के चिंतन शिविर मे मुख्यमंत्री नीतीश कुमार प उनुके पार्टी के एगो नेता जोरदार हमला कइले आ एगो दोसर नेता नरेन्द्र मोदी के जम के तारीफ कइले.\nजदयू के दू दिन के चिंतन शिविर में नीतीश कुमार नरेन्द्र मोदी पर जम के हमला बोलले आ मोदी के झूठा, फासीवादी़ आ हिटलर के आपन आदर्श माने वाला बतवले.\nएहसे पहिले जदयू के बड़ नेता आ राज्यसभा सांसद शिवानंद तिवारी अपना के नरेन्द्र मोदी के प्रशंसक बतवले. कहले कि जवना तबका से मोदी आइल बाड़े आ जवना मुकाम ले चहुँपल बाड़े तवन साधारण बात नइखे. चाय बेच के, संघर्ष क के एह मुकाम ले चहुँपल बाड़े. कहलन कि नरेन्द्र मोदी के ताकत के कम का ना आँकल जा सके.\nराज्य के कृषि मंत्री नरेन्द्र सिंह पार्टी के कार्यशैली पर आपन नाराजगी खुल के जाहिर कइले आ कहले कि पार्टी मे चापलूसन के भाव मिलत बा आ पुरान कार्यकर्ता के भुलावल जात बा. कहलन कि अफसरशाही बहुते बढ़ गइल बा आ कार्यकर्ता के नइखे सुनल जात. ई बात पार्टी ला नुकसानदेह होखी. कहलन कि अगर मुख्यमंत्री उनका साफगोई प नारा होखत बाड़न, उनुका के मंत्रिमंडल से बर्खास्त कर देत बाड़े त ऊ एहु ला तइयार बाड़े.\nनरेन्द्र सिंह कहलन कि भाजपा के गांधी मैदान वाली रैली मे खड़ा लोग में अधिकतर लोग उहे रहे जे बिहार से जंगल राज हटावे मे हमनी के साथ दीहल. ई बात भुलाए के ना चाहीं. अगर आजु कवनो बात से हमनी का बीच दूरी बन गइल बा त ओह दूरी के मेटावे के कोशिश होखे के चाहीं\nकांग्रेस के चुनाव चिह्न जब्त करे के माँग कइलसि भाजपा


हम मस्ताने के संगीत मुहुर्त – Anjoria\nहम मस्ताने के संगीत मुहुर्त\nपिछला दिने मुंबई के चार बंगला में स्वर्णलता स्टूडियो में भोजपुरी फिल्म “हम मस्ताने” के संगीत मुहुर्त इंदु सोनाली का आवाज में एगो गाना रिकार्ड करा के करावल गइल. एह मौका पर मशहूर उद्योगपति नरेश कुमार मारू आ फिल्म उद्योग के सितारा लोग मौजूद रहल.\nफिल्म के कहानी अपने दुनिया में मगन रहे वाला दू गो नवयुवकन के बा जवन कुछ घटना का बाद आपन जान जोखिम में डाल के कुछ अइसन कर जात बाड़े जवना से समाज के एगो बढ़िया संदेशो मिलत बा. लव एक्शन रोमांस से भरपूर एह फिल्म के नवहियन के धेयान में राखि के बनावल जात बा.\nफिल्म के निर्माण प्रतिमा डी मिश्रा, विनोद यादव आ मधुसूदन करत बाड़े. अनिल एस मेहता एकर निर्देशक हउवे. कहानी विंध्य शुक्ल के लिखल हवे आ गीत अशोक सिन्हा आ विजन बाली के. संगीत दीहें अफरोज खान त नृत्य निर्देशन करीहें सूरज खान.\nफिल्म के कलाकारन में धर्मेश मिश्रा, समर्थ चतुर्वेदी, कल्पना शाह, नेहा सिंह, इरफान, सूरज, बालेश्वर सिंह वगैरह शामिल बाड़े.\n(स्रोत : दिनेश चन्दर)\nगरदा उड़ा देब के मुहुर्त करावल गइल\nबिहार में हिट हो गइल चढ़ल जवनिया के गीत


सपना के आईटम दर्शकन के नीमन लागल – Anjoria\nवइसे त सपना अबले बहुते फिलिमन में आईटम कर चुकल बाड़ी बाकिर निर्देशक फहीम खान आ निर्माता आर.एन. चौधरी के फिल्म ‘‘दिल त पागल होला’’ में सपना के आईटम अतना बढ़िया बा कि दर्शकन के ताली बजला से सिनेमा हॉल गड़गड़ाहट से भर जात बा. सपना के एह आईटम के इंटरनेट यूटूब पर दू लाख से अधिका लोग देख चुकल बा जवना से साबित हो गइल बा कि सपना भोजपुरी के आईटम नंबर वन हई. एहमें सीमो सिंह के कइल आईटम बा बाकिर सपना के आईटम बीस पड़त बा.


भोजपुरी साहित्य के समृद्धि में विमल के डायरी ‘नीक-जबून’ – Anjoria\nडॉ अर्जुन तिवारी\nन समझने की ये बातें हैं न समझाने की\nजिंदगी उचटी हुई नींद है दीवाने की.\nदुख-सुख, हर्ष-विषाद, आशा-निराशा, हानि-लाभ, जीवन-मरण, यश-अपयश के चलते हमनी के जीवन तबाह बा. कभी-कभी क्षणिक हास-परिहास हो जाला, जवना के यादगार बनावे खातिर कलम के सिपाही सभ आतुर रहेला आ ओकरा के लिपिबद्ध करेला. दैनिक घटना का संबंध में अपना मन का उधेड़-बुन के टाँकल एगो उत्तम विधा ह, जवना के डायरी कहल जाला. डायरी रोजाना के अनुभव आ तथ्य के स्मारक ह. डायरी लेखन में तीन बातन पर विशेष ध्यान दिहल जाला-\nक- विवरण संक्षेप में होखे, तथ्यात्मक होखे.\nख- स्थान, घटना, अनुभूति स्पष्ट आ निष्पक्ष हो.\nग- कल्पनाशीलता, चित्रात्मकता, बनावटीपन से परहेज राखल जाव. लेखक के चिंतन-चरित्र-व्यक्तित्व के जाने-पहचाने के सुगम माध्यम डायरी ह. एहमें आत्मीयता, निकटता, क्रमबद्धता का समावेश से विलक्षणता आ जाला.\nडॉ. रामरक्षा मिश्र विमल के नीक-जबून के पूरा पढ़ गइला पर हमरा आँख के आगे भक दे अँजोर हो गइल, हम भोजपुरी माई के धन-धन करे लगनीं. आज काल्हु नवका पढ़ाकू लोग कह देला कि भोजपुरी के साहित्य समृद्ध नइखे. ई कहेवाला के अब सुटुक जाएके चाहीं. ‘नीक-जबून’ जइसन भोजपुरी डायरी के पसंगो में दूसर भाषा के डायरी नइखे छपल. ई डायरी सत्यान्वेषण के नजीर के रूप में बा. ‘सर्वे सत्यम् प्रतिष्ठितम्’ के अनुरूप सितंबर 2016 से अक्टूबर 2018 तक के कालखंड में जीवन में जवन-जवन घटना घटल ओकर पोस्टमार्टम करिके डॉ. विमल समाज के सचेत कइले बानीं.\nएह ग्रंथ के पहिलके पन्ना पर जब हम पढ़नीं… ‘अपना माटी के भाषा के गर्व से भाषा बनावल जा सकता, भोजपुरी में नेवता लिखल जाव’. ई पढ़ते हमारा देशरत्न बाबू राजेंद्र प्रसाद जी याद आ गइनीं. राष्ट्रपति रहते राजेंद्र बाबू अपना पोती का बियाह के कार्ड भोजपुरी में छपववले आ बँटले, जवना के शुरुआत ‘सोस्ती सीरी सरब उपमा जोग….’ रहे. महान लोग का चिंतन में केतना साम्य होला, एकर ई पुष्ट प्रमाण बा. एह दूरदर्शिता खातिर डॉ. रामरक्षा मिश्र विमल जी के बधाई. एकरा पथ पर चलिके भोजपुरिया भाई आपन स्वाभिमान बढ़ावस त अच्छा. साँचो अइसने काम शुरू कइके भोजपुरी के स्वाभिमान से जोड़ल जा सकेला.\n“रसियाव खाईं आ टन-टन काम करत रहीं’ दिसंबर 2016 का डायरी में टाँकल बा. विमल जी लिखले बानीं- ‘धन्य रहन हमार पूर्वज, बात-बात में बिग्यान. हम त आजुओ कहबि कि लजाईं सभे मति कि रसियाव देखिके लोग रउआँ के गरीब आ पुरान बूझे लगिहें. लउकी-भात आ रसियाव के परंपरा के जिंदा रहे दिहल जाव. एही प लउकजाबरि, अलुमकुनी, गादा के दालि, महुआ के लाटा, बजड़ा आ जोन्हरी के चिउरी, साँवा के भाका, टाङुनि के लाई आ दरिया-दही पर बात चले लागल अउर हमार कुछ बंगाली मित्र कबो अचरज से आ कबो भकुआ के हमनी के देखे लगलन. ”\nकृपाशंकर उपाध्याय जी भोजपुर कॉलोनी के जान रहीं, शान रहीं. आजु ओह नेह के दरियाव के इयाद से मन-प्राण भींज गइल बा –\n“सूतल सनेह आके के दो जगा गइल.\nजिनिगी में दरद के बा लहबर लगा गइल. ”\nएह पन्ना के कथ्य आ शिल्प दूनू बेजोड़ बा. आत्मीयता, स्वाभाविकता से परिपूर्ण ई डायरी सदाशयता आ मानवता के पाठ पढ़ा रहल बिया. आज के घोर मतलबी दुनिया में\n‘तुम्हें गैरों से कब फुर्सत, हम अपने गम से कब खाली ?\nचलो बस हो चुका मिलना न तुम खाली न हम खाली. ’\nभाव-प्रवण डायरी-लेखन से मिसिर जी इतिहास पुरुष बन गइनीं.\n‘बगसर बिसरत नइखे’ का बहाने भोजपुरी के साधक उपन्यासकार भारवि जी, भोजपुरी के गौरव ‘विप्र’ जी, भोजपुरी साहित्य मंडल, रामदयाल पांडेय जी, गणेश दत्त किरण आ रामेश्वर सिनहा ‘पीयूष’ जी के स्मरण महत्त्वपूर्ण बा. “आरा बलिया छपरा, भोजपुरी के अँचरा” हमरा खातिर पुरान पड़ गइल. हम त “बकसर बलिया छपरा, भोजपुरी के इहे अँचरा” कहींले.\n‘सगरी उमिरिया दरदिया के बखरा’ सुनते हरिवंश पाठक ‘गुमनाम’ जी सामने खड़ा हो जाईंले-\n“मटिया क गगरी पिरितिया क उझुकुन\nजोगवत जिनिगी ओराइ\nसगरी उमिरिया दरदिया के बखरा\nछतिया के अगिया धुँआइ. ”\nएह चार लाइन के व्याख्या खातिर चार ग्रंथ लिखे के पड़ी. अल्प शब्द में अति विशाल भाव, रूपक अलंकार का बेजोड़ प्रयोग से भोजपुरी के खोइँछा भरे का चलते गुमनाम जी आ विमल जी के साधुवाद.\nप्राचार्य डॉ. संजय सिंह ‘सेंगर’, सुनील सिन्हा के स्तंभ, धन्य बानी तुलसीदास जी, स्वामी मनोज्ञानंद, महेंद्र मिश्र के शिल्प-विधान आ कैलाश भइया जइसन पर डायरी लिखके अति विशिष्ट पल के यादगार पल के याद करत लेखक नई पीढ़ी का सामने अनुकरणीय बात-व्यवहार परोसले बाड़े ताकि साहित्य के प्रेरक तत्त्व सिद्ध हो जाव.\nभोजपुरी में पहिले पहिले डायरी लिखके मिश्र जी जहाँ भोजपुरी के समृद्ध कइले बानी, वोही तरह ‘वाक्यं रसात्मकं काव्यम्’ के चरितार्थ करे में अपने साहित्य-शिल्प, सौष्ठव के सदुपयोग कइले बानी. गद्य में लिखाइल ई डायरी संवेदना, मर्म आ उत्तम शैली का चलते पद्ये बुझाता. प्रकाशन नमन पब्लिशर्स एंड डिस्ट्रिब्यूटर्स आकर्षक मुद्रण, विषिष्ट कवर पेज आ नीमन कागज के प्रयोग कइले बाड़े. उनका के अनघा बधाई. ई भोजपुरी डायरी भोजपुरी के मान, शान, स्वाभिमान बढ़ाई. एकर पाठक यशस्वी होइहें- एमें कवनो शक-सुबहा नइखे. डॉ. विमल अइसने कृति से साहित्य के भंडार भरत रहीं- हमार ईहे कामना बा.\nग्रंथ के नाम : नीक-जबून\nविधा : डायरी\nलेखक : डॉ. रामरक्षा मिश्र विमल\nप्रथम संस्करण : 2019\nISBN : 978-81-944361-1-9 & 978-81-944361-0-2\nमूल्य : 220/110 रुपए (सजिल्द/अजिल्द)\nप्रकाशक : नमन पब्लिशर्स एंड डिस्ट्रिब्यूटर्स, कानपुर.


भोजपुरी में पढ़ें: बखत बदल गईल कहां से चल के कहां आ गइल आदमी | Read the article by Ramashankar Kushwaha in Bhojpuri How is man changing over time nodakm– News18 Hindi\nLast Updated : September 17, 2020, 23:20 IST\nसनीमा में देखब की सवारी खातिर बात करे वाला मुनीब 30 रुपीया किराय पर बात क के5रुपीया पेशगी दे के चल गईल. ओकरा के गाड़ी से जाए के रहल. बईल गाड़ी चालक के बता दिह लस की जनाना सवारी ह. बस हो गयील. चालक ओकरा बतवले की अनुसार चल देत ह. इ देखले क कोशिश ना करत ह कि सवारी जनाना ह की कुछ आउर ह. उ चल देत बा आउर रस्ता में जब ओकरा के तनी शक-सुबहा होखे लागत बा तब देवता से अपनी रक्षा क दुआ करत बा आउर इहो कहत बा की सवारी के सही सलामत मेला पहुंचा देयिब.\nसवारी बइठावे वाला, ले जाए वाला त हईये बाड़न स. एगो जनाना सवारी स्टेशन से बीस कोस दूर बईल गाड़ी में बईठ के जाए खातिर तईयार हो गईल बा. ओकरा के तनिको डर ना बा कि एतना दूर जाएके बा. रात बिरात क समय बा. अकेले बाड़ीं. कहीं रस्ता में गाड़ीवान कुछ क दे तब? सनीमा से पता चलेला कि ओकरा के एतना बिसवास ह की ओतना त आजकाल्ह केहू अपना घरे की अदमी पर ना करे पावेला. हिरामन अईसन संत आदमी की बईलगाड़ी में बईठल जनाना की बोलले के बादे ओकर मुह देखलन. इनसान क एतना कदर की का कहे के. आज एतना कदर त लोग माता-पिता क ना करे पावेला. दूसरे से का उमीद बा. एहिसे आज ओह कहानी क बात सपना जईसन लागेले. लेकिन जब अंगरेजी सरकार क गजेटियर तबकी लोगन की ईमानदारी पर लिखके बतावेला त ओकरा बात के मानेके परेला.


बिहार में पंचायत चुनाव के सरगर्मी शुरु – टटका खबर\nहालही में पूरा भइल विधानसभा चुनाव का बाद बिहार फेर एगो चुनाव झेले के तइयारी बा. एह चुनाव में गाँवे गाँव अझुराई. कहल जाले कि मुखिया के चुनाव सांसद के चुनाव ले बेसी कठिन होला. काहे कि एहमें एक एक वोट के महत्व होला. बिहार में त्रिस्तरीय पंचायत के चुनाव आठ चरण में करावे के प्रस्ताव बा. चुनाव अगिला साल अप्रेल १७ से शुरु हो के मई १४ ले चली आ एह दौरान सबकुछ ठप जइसन हो जाई. आचार संहिता के बंधन तीन चार महीना खातिर बिहार के सगरी कार्यक्रम रोकवा दी.\nएह चुनाव में १,१५,६७६ ग्राम पंचायत सदस्य, ओतने पंच, ८४६३ गो मुखिया, आ ओतने सरपंच, ११५६६ पंचायत समिति सदस्य, आ ११६२ जिला परिषद के सदस्य चुनल जइहें. चुनाव खातिर २० दिसम्बर से पहिले वोटर लिस्ट के तइयार कर लेबे के निर्देश दिहल गइल बा. अन्तिम वोटर लिस्ट ३१ जनवरी तक छप जाये के चाहीं.


डुलकार सलमान - विकिपीडिया\n28 July 1986 (1986-07-28) (age 34)\nअमाल सूफिया (m. 2011)\nकेरल राज्य फिलिम अवार्ड, फिल्मफेयर अवार्ड\nडुलकार सलमान (जनम 28 जुलाई 1986), जिनके पापुलर नाँव डीक्यू भी हवे, एक ठो भारतीय फिलिम एक्टर बाने। मुख्य रूप से ई मलयालम सिनेमा में काम करे लें। सलमान, प्रसिद्ध मलयालम अभिनेता मामुट्टी के लइका हवें। सलमान एक्टिंग करे से पहिले पुरुडू यूनिवर्सिटी से मैनेजमेंट के डिग्री लिहलें आ कुछ दिन ले मैनेजमेंट के छेत्र में काम कइलेन।\n↑ Devesh Sharma (28 July 2016). "Happy Birthday DQ!". Filmfare. ओरिजनल से 30 July 2016 के पुरालेखित.\n↑ "Dulquer Salmaan's daughter named Mariyam". Times Of India. 21 May 2017.\nविकिमीडिया कॉमंस पर संबंधित मीडिया Dulquer Salmaan पर मौजूद बा।\n"https://bh.wikipedia.org/w/index.php?title=डुलकार_सलमान&oldid=576740" से लिहल गइल\n1986 में जनम\nएह पन्ना पर आखिरी बेर संपादन 12 मई 2018 के 13:07 बजे भइल रहल।


धान के देश में!: अनोखी बारात विदाई! - इस श्रृंखला का अन्तिम किन्तु अत्यन्त रोचक पोस्ट\nvarso pahale upnnyas padha tha punah ismaran karane ke liye abhaar\nVijay dashami ki shubh kaman


कब आई आवास - Khabar Lahariya (खबर लहरिया)\nखबर लहरिया जिलावाराणसी\tकब आई आवास\nजिला वाराणसी, ब्लाक चोलापुर, गावं गरथौली मुसहर बस्ती। तीन पुस्त से भी ज्यादा इ बस्ती के बसले हो गएल हव। इहां आठ घर हव। लेकिन कोई के पास अभहीं तक रहे खातिर के आवास नाहीं हव। जबकि एन लोग के पास बी. पी. एल. कार्ड आउर पहचान पत्र भी हव। फिर भी एन लोग के पास आवास नाहीं हव।\nलालचन, कंचन, गीता, सुदामा कई लोग के कहब हव कि हमने इहां मड़ई लगा के रहल जाला। हमने के बाप दादा भी यहीं रहत रहलन। राशनकार्ड आउर पहचान पत्र रहले के बाद भी हमने के रहे के ठेकान नाहीं हव। पतरी बना के, लकड़ी बेच के आपन परिवार चलाईला। हमने के पास पैसा नाहीं हव कि घर बनवावल जाए। या आवास खातिर घुस देवल जाए। पहिले के प्रधान एकाक दू ठे देहले भी रहलन लेकिन इ प्रधानी में त एको नाहीं मिलल हव।\nइ सब के बारे में प्रधान अरविन्द सिंह के कहब हव कि मार्च 2013 में 150 आवस खातिर के प्रस्ताव देहले हई जब आई त दे देब। चार महीना बीत गएल लेकिन कउनों सुनवाई नाहीं भयल।


बलात्कार – टटका खबर\nदलित लइकी से तौकीर रेप करी त मीडिया चुपे रही\nबेतिया के नरकटियागंज के पुरानी बस्ती के एगो बदमाश छुरा का बल पर एगो दलित लइकी से बलात्कार कइलसि आ एकर वीडियो बना लिहलसि। बाद में आकर यौन शोषण करे लागल। लइकी के बाप के ऊ वीडियो देख के कहलसि कि ओकरा से निकाह करवा द आ आपन जमीनो लिख द। पहिले त बाप मान\nजुवेनाइल कानून के प्रावधान के सुप्रीम कोर्ट मे चुनौती दिहले दामिनी के माता पिता\nनयी दिल्ली 30 नवम्बर (वार्ता) राजधानी के वसंत विहार सामूहिक बलात्कार कांड के शिकार पैरा.मेडिकल छात्रा के माता पिता किशोर न्याय /बाल सुरक्षा एवं संरक्षा/ कानून 2000 के ओह प्रावधान के उच्चतम न्यायालय मे चुनौती दिहले बाड़न जवना का चलते नाबालिग अपराधी के अधिका से अधिका तीन साल के सजा मिलेला. अधिवक्ता अमन हिंगोरानी से\nमास्टर अपना एगो बच्ची से दुष्कर्म कइलसि\nछपरा 23 अक्टूबर (वार्ता) एगो शिक्षक सोलह साल के एगो लइकी का साथे बिहार के सारण जिला मुख्यालय छपरा के भगवान बाजार इलाका के एगो होटल मे दुष्कर्म करे के आरोपी बनावल गइल बा. पुलिस सूत्र बतवले कि मढौरा थाना के बहुआरा पट्टी गांव के राजगांव उत्क्रमित मध्य विद्यालय के मास्टर ललितेश्वर राम पिछला 17\nदुष्कर्म आ हत्या के आरोपी गिरफ्तार\nरोहतास जिला के दरिहट इलाका के धरहरा गांव मे करीब एक हफ्ता पहिले एगो नाबालिग के बलात्कार क के हत्या कर देबे वाला आरोपी धर्मेन्द्र कुमार के पुलिस आजु शुक का दिने गिरफ्तार क के जेल भेज दिहलसि, पुलिस अधीक्षक विकास वर्मन संवाददाता सम्मेलन मे बतवले कि 11 अक्टूबर के रात नौ साल के लड़िकी\nबलात्कारी दरिंदन के फाँसी के सजा सुनावल गइल\nपिछला 16 दिसंबर के दिल्ली मे एगो पारामेडिकल छात्रा संगे सामूहिक बलात्कार, बर्बर तरीका से ओकर हत्या करे वाला चारो अपराधियन के आजु साकेत के फास्ट ट्रैक कोर्ट में अतिरिक्त सत्र न्यायाधीश योगेश खन्ना फाँसी के सजा सुना दिहलें. अदालत का नजर में ई घटना दुर्लभ से दुर्लभतम के शर्त पूरा करत बा आ चारो\nगाजीपुर में लड़िकी से जबरिया संबंध बनवले सं\nगाजीपुर के सुहवल गाँव में पिछला अतवार का रात दिशा मैदान खातिर घर से निकलल एगो लड़िकी के पहिले से घात लगा के खड़ा दु गो लड़िका ओकरा के खीच के खालीमकान में ले के चल गइलें आ हाथ गोड़ बान्ह के ओकरा संगे बलात्कार कइलें. अगिला दिने लड़िकी ओह लड़िकन के घर का सोझा\nरेप करे ला लइकी भा कम उमिर के औरत चाहीं\nदेवरिया जिला में एएसपी से शिकायत करे आइल एगो औरत के सबका सोझा एगो अउर शर्मिंदगी झेले के पड़ गइल जब एएसपी ओकरा से लइकन के संख्या पूछलन आ फेर सबसे बड़ लइका के उमिर. औरतिया कहलसि कि चौदह साल त एएसपी साहब कह दिहलन कि अतना पुरानी मेहरारू से कवन बलात्कार करी? अलग बाति\nपटना में आपरेशन थिएटर में बलात्कार\nपटना के एगो निजी अस्पताल के आपरेशन थिएटर में डाक्टर मरीज से बलात्कार कइलसि आ ओकर एमएमएस बना के ढेर दिन ले ओह मरीज के अपना सहयोगियन साथे बोला बोला के बलात्कार करत रहल. एह सब से आजिज लड़की मतिसुन्न हालत में दानापुर रेलवे टीसन पर मिलल जवना का बाद मामिला सामने आइल बा. पूरा


बिआह | जोगीरा\nHome भोजपुरी साहित्य भोजपुरी कथा-कहानी बिआह\nबिआह के नाम सुनते जहां मन गद गद हो जाला, उंहवे बिआह कटवा के नाम सुनते जिऊ जर जाला. बाकी बिआह आ बिआहकटवा दूनो एके सिक्का के दूगो पहलू हवे. कुछ लोग बिआहकटवा के बाउर आदमी समझेलें बाकिर कबो-कबो बिआह कटवन के चलते लइकी वालन के कल्यानो हो जाला. जहां जे दू चार बेर कवनो लइका के बिआह कटल कि ओह बबुआ के भाव कम भइल. जहां चार लाख के मांग होत होखे, जदि दू बेरा ऊ लइका प बिआहकटवा महापुरुष के कृपा हो जाय त पचासो साठ हजार प सौदा पट सकेला. अब बताईं कि बेटी वाला प बिआहकटवा लोग के कृपा भइल कि ना? एह हिसाब से त बिआह कटवन के आदर पूजा होखे के चाहीं. जब ईमान धरम, आचार विचार, सब बेच के धनिक बनल कवनो पाप नइखे आ बेटाबेचवा बनल कवनो कसूर नइखे त बिआह कटवा बने में कवन दोष बा? केतना लोग त ढेर पइसा के फेर में आपन बेटा के जवानी अखरे अन्हार में बदल देला. दुल्हा पकठा जाले. बाकिर पइसा के आगे उनकर गारजियन के बेटा के उजड़ल जवानी ना लउके. बूढ़ लोग ठीके कहले बा कि ‘पइसा आदमी के आन्हर बना देवेला’ कोढिय़ा होखे चाहे भरेठ, पइसा वाला मोट दमदार पार्टी होखे के चाहीं. आज काल त भारत के हिन्दू मुसलमान आपन धरम मजहब आ संस्कार फुटहा के भाव बेचत नारी के अपमान कइल बिआह सादी के नेग आ आपन शान समझत बा. बिआह सादी प अतना आफत कुफुत के बादो बिआह के नाम सुनते मुंह में पानी आवे लागेला.\nआ मन में सपना के ककरी फुलाये-लतराए लागे ला, बड़-बड़ विद्वान मुल्ला, पंडित के सूर, चाप, तप भंग होखे लागे ला. आ कांच कुंवार, बे बिआहल जवान लोग त खखुआईल बानर नियर बिआह के नाम सुनते खानी-बिखानी के मुंह आ आव-भाव बनावल शुरू क देला. ऊपर से देखीं त बुझा ला जे बिआह के नाम सुनते लईका के मधुमाछी कटले बिया. बबुआ भीतरे ओकरा मन में हरिहरी छिंटाए लागे ला. ठीके कहल बा जब बूढ़-बूढ़ लोग बिआह के नाम सुनते कचनार हो जाला, त जवानन के के कहो? बूढ़-बूढ़ लोग अपना जिनगी के हिया क हुलास पर छितराईल सुगंध के सहोरत, सहेजत, बान्हत, बटोरत यादन के बरियात में तितली खानी उड़ान, कुलांच मारे लागे ला. ओहू लोग के मन में बिआह के तीत-मीठ, नरम-गरम, चोट-घाव, कसक-टीस आ का का अइसन जाति-प्रजाति के जीव-जन्तु कुलबुलाए, सुगबुगाए लागेलन स-\n‘सुगबुगी हुजूर बाटे.\nबात कुछ जरूर बाटे.’ (धरोहर से)\nईहो ठीके बात बा कि बिआहे जिनगी ह. आ बिआह शादी ऋषि-मुनि, पीर-पैगम्बर सभे कइले बा बाकि समय पर, असमय आ कु समय ना. बाबू आ भइया के कमाई पर सगाई के दशा का होई?\nबिआह भइला के बादे आपन-बेगाना, गर-गारजियन सबके मान, मोह-माया, हांक-दाब उठे आ डर-भय भागे ला. ‘भइल बिआह मोर करब का’?\nबिआह के बहुत महातम बा. एह संसार में हमरा जानते बिआह से लमहर, दमगर, पोढग़र, सोगहग, पवित्र, पाक, सुभ, मोबारक, जग परोजन, असन-जसन, बा धरम करम नाहींये बा. तबे नू? संसार में जतना सुभ बा, ऊ सब बिआहे में खरच हो गइल बा. सुभ अगुआ, सुभ टीपन, सुभ छेंका, सुभ मंगनी, सुभ रासी, सुभ जोरी, सुभ तिलक, सुभ फलदान, सुभ साल, सुभ महीना, सुभ दिन, सुभ तिथि, सुभ निछत्तर, सुभ मंडप, सुभ काम, सुभ कर्म, सुभ कांड, तब रउवे बताई? अब का बांचल बा कि कवनो दोसर सुभ मोबारक काम-करम होई. दरजन भर सुभ बेचारा खरच होलन सन तब जाके ‘चट मंगनी पट बिआह’! अब ई बात अलुई के मेढ़ जइसन साफ हो गइल कि बिआह सादी से लमहर कवनो पाक पवित्र काम संसार में नइखे. बिआह करे वाला विद्वान लोग के सादी ईलाइन लागे ला. आ सादी करे वाला लोग के बिआह खट्टा. बाकी सब काम दूनो विद्वान लोग एके खानी करेला. आदमीये के लइका दूनो ओर बिआह सादी का बाद होला? का जाने एमे कवन-कवन सुभ बा? जाए दीं.\nछोड़ीं बिआह, एह बोकाई के बात में का बा? बिआह के सुभ काम-कामना के लोहा त सभे मनबे करेला. बाकिर तबो केहू-केहू बिआह के नाम सुनते जर-मर जाला, बुझाला जईसे ओकरा छीलाईल चाम पर नून दरा गइल. बिखी थर-थर कांपे लागे ला. आ मछीआईल डांर पर हाथ धरत, कपार ठोकत अपना बरबादी के पचरा पसार देला.\nझूरी काका अइसने देवास के हमरा गांव के एगो शुद्ध पत्नी भक्त महापुरुस बाडऩ जे गांव के सब लइका, सेआन, बूढ़, जवान के आपन दुखरा सुनावत एह महान कारज बिआह से रोकत कहत रहेलन बबुआ! बिआह के जल्दी नाम जन लिह स. ई बहुत गजबज, घुरचीआह, धोखाह, बाउर काम ह. बिआह मोतीचूर के लड्डू ह, जे खाइल उहो पछतइल, जे ना खाइल उहो पछतइल. बाकिर बबुआ! ‘होत बिआह बिपत के नेवता’. पुरनीया लोग कवनो बुरबक रहलन जे ई कहलन कि के नइखे जानत कि होत बिआह नून, तेल, हरदी के भाव मालूम होखे लागेला? तेल-तासन, खरचा-खरची, कर-कलेवा, चूड़ी-लहठी. लहंगा-साड़ी, दवा-दारू, बर-बेमारी, हित-कुटूंम, आफत-कुफुत, रूसा-फुली, फरका-फरकी एके संघे सब मउर के लाथे भउर कपारे चढ़ जाला. आ बबुआ! मलकीनिया मूहंजोर, घोडऩार मिल गइल तब आउर बिध बनी. बस सात पुहुत, सात पुस पुरखा, पुरनिया के नाम ध-ध के सझींया, बिहनिया गिनल-गिनल, काटल-काटल, सड़ल-सड़ल, धराऊ से धराऊ राग बैताली में संझा पराती होखे लागी. जवना के सुन-सुन के तोहरे ना पुरुखो पुरनियां लोग के नानी याद आ जाई. आ कूल परिवार सब तर जाई.\nनसकट खटिया धुलकत घोड़.\nकलही नार बिपत के ओर.\n‘अब पछता के होई का जब चिरई चूग गइल खेत’ वाली बात होले. बबुआ! देख जे तरे मिठा के मार बोरे बुझे ला. बस बूझ ल बिआह के बाद सब के उहे दसा होला. बबुआ! बाकि र अगुअन के बात-बतकही आव-भाव बात बनउवल सुने जुकुर होला. ओकनी के बात फूलझरी लेखा झर-झर फूल झरावे लागे ला. जवन सुनते मन चप-चपा जाला. अल्ला हो ईश्वर पापी से पापी के माफी दे दिह, बाकी भतखउका, लबार अगुअन के उनको ईहां कवनो उपाय गुंजाईस, गुजारा ना मिली. कतना जवानन के चढ़ा-बढ़ा के बिआह का सूली पर लटका देलन सन. ठीके कहल बा जेकरा से तोहरा पुरान दुस्मनी, बैर भाव चाहे मुदईपन होखे त बस ओकर बिआह करा द. बस दोसर कुछुओ कइला के जरूरत नइखे. प्रेमे से तहार उनका से सात पुस के खीस सध जाई. आ उनका इ बात कहियो ना बुझाई, प्रेम से चिरकुट बन जइहन.\nहमरा गांव भर के दुलरूआ मुंह लगुआ काका बाबू राज नारायण सिंह शफियाबादी. जब ना तब हमनी के एगो बिआह के सूत्र बतावस, समुझावत कहस. ‘रे तोहनी का बिआह-बिआह रटे ल स- एकर कवनो माने आ अरथ जाने ल स कि सुखले खाली बतकहीये करे ल स’. देख स बिआह में – ‘तीन टिकट महा विकट’ अछर बा. बि+आ+ह = बिआह. भइल बिआह. एकर मतलब, अरथ भइल. ‘बि’ से बिपत, ‘आ’ से आफत, ‘ह’ से हूरकुचन. अब बिआह के मतलब, अरथ भइल, बिपत + आफत + हूरकुचन माने जवन आफत, बिपत, हूरकुचन हंसते-हंसते मुड़ी पर चढ़ा देव उहे बिआह ह. देख सन पुरूखो पुरनिया लोग बहुत सोच, विचार के नू कहले, बतवले बा. कुछ जनबो कर स, खाली भूसा कुटला से खीर ना भेंटाई. कबीरो बाबा जइसन संत महात्मा कहले बाडऩ जे…. ‘साहेब का घर दूर है’\nझूरी काका के भासन-भुसन, तोख-परतोख, सनुत-सुनत हमनी लइका से सेआन हो गइनी, बाकी का मजाल जे हमनी का उन का फेर में पड़ी सन. ‘राम केकरा ना भावस’ दु चार लाख रुपिया, पइसा, धन समान, तिलक, दहेज तब नू बिआह.\n‘आम के आम. गुठली के दाम.’\nतबे नू तुलसी बाबा लिखले बाडऩ? आ हमनी का अतना नादान नइखीं सन कि झूरी काका के बात में पर के तिलक, दहेज, धन, दउलत, मान-सम्मान आ सोना के अंडा देबे वाली मूर्गी बिआह के छोर दीं सन आ ब्रह्मचर्य के पालन करींसन.\nब्रह्मचर्य त पुरुषार्थ के धनी, महान, वीरपुरुष, प्रतापी युवा लोग के पालन करें के चीज ह. हमनी काहे झंझट में पड़ी सन? ‘पेड़ के पार के, जड़ से उखार के. उपर-उपर झार के, आम नियर गार के .’ बेटी वाला के चूस-चास के ठीक कइला का बादे बिआह करी लेसन. करब सन. जब हमनी के ईमान-धरम, लोक-लाज, आचार-विचार, हित-परित, आपन-बेगाना सब के पईसा, धन दउलत खातिर तिलांजलि देबे में,\nआ मजहब धरम के कानून नियम, वसूल के कोसी भरे, आ गोधन कूटे में देर ना लागे त झूरी काका के बात के का मोल?\n‘जात धरम के मारी लात. पेट भरे से करीं बात.’\nपिछला लेखआजुओ सावन कजराइल\nअब क्यों चुप है मनोज तिवारी\n7 दिसंबर को रिलीज होगा संजीव मिश्रा की फिल्‍म बद्रीनाथ का...


कांग्रेस धोखेबाज आ दुमुँहा चरितर के पार्टी हिय, कहलन मुलायम – टटका खबर\nलखनऊ 29 जनवरी (वार्ता) समाजवादी पार्टी अध्यक्ष मुलायम सिंह यादव के कहना बा कि कांग्रेस दुमुँहा चरितर वाली धोखेबाज पार्टी हिय आ एकरा कहला आ कइला में बहुते फरक होला.\nपत्रकार राधेकृष्ण के लिखल किताब में सपा मुखिया मुलायम सिंह के आलेख में छपल बा कि कांग्रेस डूबत जहाज हियऽ. धोखेबाजन के अंत अइसने होला. मुलायम लिखले बाड़न कि कांग्रेस सरकार तब बचवले रहले जब उ बहुते संकट मे रहुवे बाकिर कांग्रेस एकरा ला शुक्रगुजार होखे का जगहा उनुके के कमजोर करे मे लाग गइल.\nTags: कांग्रेस, मुलायम सिहं यादव


का हमनी का एह तंत्र के लोकतंत्र कह सकीलें ? – Anjoria\nMar 25, 2012 लोकतंत्र\nसरकार आ जनता के रिश्ता पर बात करे के होखे त बहुते दिक्कत बुझाला. अब परे साल रामलीला मैदान में अधरतिया भइल पुलिस कार्रवाईए के बात लीं. एह पर पिछला बियफे का दिने कोर्ट फैसला सुनवलसि. ई फैसला ओह सबले बड़ सवाल के रेघरिया दिहले बावे जवना से हमनी के लोकतंत्र मौजूदा दौर में जूझत बावे. ई हवे विश्वास के कमी. देश के आम जनता अगर शांति का साथ विरोध के मकसद से इकट्ठा होखे आ कवनो तरह के तोडफ़ोड़ जइसन गतिविधि ना करे, चुपचाप मैदान में बइठल रहे त ई सोचे के कवनो कारण नइखे बनत कि अगिला दिने कुछ बेसी लोग जमा हो जाव त कानून व्यवस्था ला खतरा पैदा हो जाई. आखिर सरकार अपने लोग से एह कदर अनेसाइल काहे रहेले कि शांति भंग होखे के अनेसा से निपटे खातिर ओकरा पुलिसे के शांति भंग करे के पड़ जाला ? एह अनेसा के कवनो लोकतांत्रिक व्यवस्था खातिर स्वाभाविक त नाहिये कहल जाई.\nमगर, बात दूसरको तरफ जाले. लोगो सरकार पर वइसने अविश्वास राखेला. उनुका अपना नेता लोग पर, अपने मंत्रियन पर, अपने विधायकन-सांसदन पर कवनो यकीन नइखे रहि गइल. ई बाति एक बेर ना बेर-बेर रेघरियाइल बा. त सवाल ई बा कि आखिर जनता अइसनका अविश्वसनीय नेता लोग के सकरले काहे बिया ? एह सवाल के दूइये गो जवाब हो सकेला. पहिला जवाब त ऊ सगरी बेता आ ऊ सभे देला जिनका के शासकन के जमात में शामिल मानल जा सकेला. ऊ जवाब ई बा कि दरअसल लोग के अपना प्रतिनिधियन, नेतवन, मंत्रियन माने कि शासकन पर अविश्वास हइये नइखे. ई त बस मीडिया आ अण्णा हजारे, बाबा रामदेव जइसन कुछ निहित स्वार्थी तत्व दुष्प्रचार करेला. अगर जनता के नेता लोगन पर भरोसा ना रहीत त ऊ एहन के बर्दाश्त काहे करीत? ऊ एह लोग के बर्दाश्त कइले जात बिया. अपना आप में ई एके गो तथ्य ढेर बा ई साबित करे के कि जनता नेता लोग पर भरोसा करेले आ कमोबेश असंतोष का साथ ओह लोग के नेतृत्व सकरबो करेले.\nदोसरका जवाब ई बा कि जनता के अपना नेता लोग पर कवनो भरोसा नइखे रहि गइल. ऊ अगर एह लोगन के बर्दाश्त करत बिया त ओकर इकलौता कारण इहे बा कि ओकरा लगे कवनो बेहतर विकल्प नइखे. एह जवाब के पक्ष में सबूत के तौर पर ई दलील ठोकल जाले कि जबहिये जनता के बेहतर विकल्प मिलत लउकेला – चाहे ऊ अण्णा हजारे होखसु भा केहु दोसर – त ऊ ओह विकल्प का ओर बढ़ जाले. अइसन गैर राजनीतिक विकल्प आम जनता में जवना तरह के जोश अचानके जगा देला, ओकरे से साबित हो जाला कि आज के सगरी राजनीतिक जमात से जनता कवना तरह से खफा बिया.\nसबूतन का अभाव में कवनो एक फैसला पर चहुँपल मुश्किल होखला का चलते हर केहु अपना सुविधा आ सहूलियत का हिसाब से कवनो एक दलील के सकार लेला. अतना तय बा कि अगर आप पहिला जवाब चुनत बानी त आपके ई माने के होई कि आजु के नेता-मंत्री जवने करत बाड़न तवने में देश के भला बा. जहाँ ले थोड़-बहुत असंतोष के बात बा त ओहसे निपटे खातिर कबो अलां, कबो फलां के चुनत रहीं. “सगरी नेता चोर हउवें” भा “सगरी एके थैली के चट्टा-बट्टा हउवें” जइसन बयान देबे के अधिकार तब आपके पास ना रहि जाई.\nअगर आप दुसरका जवाब चुनत बानी त अउरी बड़ दिक्कत में फसब. ओह मामिला में आप ई कहि के ना बच पाएब कि जनता सगरी दल के खारिज कर दिहले बिया. आपके नया लोकतांत्रिक विकल्पो बतावे के पड़ी. अगर रउरो कवनो विकल्प नइखे बुझात त फेर नया विकल्प खोजे भा नया विकल्प बनावे के जिम्मेदारीओ आपही के कपारे आई. एह दुनु कठिन जवाबन में से कवन जवाब चुने के चाहीं एह कठिन सवाल पर आप माथापच्ची करीं, हम ओह सवाल पर लवटत बानी जवना के सुप्रीम कोर्ट के फैसला रेघरियवले बिया, विश्सवनीयता के कमी के सवाल. त अगर नेता के जनता पर आ जनता के नेतालोगन पर भरोसा नइखे रहि गइल आ तबहियो दुनु एक दोसरा के पल्लू धइले बाड़न त सोचीं का हमनी का एह तंत्र के लोकतंत्र कह सकीलें ?\n(25 मार्च 2012)\nबिहार फाउन्डेशन, मुंबई मनवलसि बिहार दिवस


राबड़ी आवास के सुरक्षा पहिले जस कइलन नीतीश कुमार – टटका खबर\nपटना 12 अप्रैल (वार्ता) बिहार के मुख्यमंत्री नीतीश कुमार आदेश जारी कइलन कि मुख्यमंत्री रहल राबड़ी देवी आ जेल में बन्द चारा घोटाला के सजायाफ्ता मुजरिम लालू प्रसाद यादव के आवास के सुरक्षा पहिले जस क दीहल जाव.\nकर्नाटक में जनता दल यूनाइटेड (जदयू) के कार्यक्रम में शामिल भइला का बाद पटना लवटल मुख्यमंत्री नीतीश कुमार के जब जानकारी दीहल गइल कि राबड़ी देवी अपना सुरक्षा व्यवस्था में कटौती भइला पर नाराजगी जाहिर करत चिट्ठी उनुका के लिखले बाड़ी त मुख्यमंत्री तुरते ई आदेश जारी क दिहलन.\nसाथ ही एह बाति पर नाराजगी जतावत अधिकारियों से रिपोर्टो मंगले बाड़न. ऊ गृह विभाग से पूछले बाड़न कि कब, काहें आ कवना स्तर पर एह दू गो मुख्यमंत्री रहल लोग के भर जिनिगी ला दीहल गइल सरकारी आवास के सुरक्षा व्यवस्था में बदलाव कइल गइल.\nTags: नीतीश कुमार, राबड़ी आवास


कोलकाता में करावल जाई भोजपुरी सिने अवार्ड समारोह – टटका खबर\nकोलकाता 15 मार्च (वार्ता). भोजपुरी सिनेमा के मेगास्टार रवि किशन के कहना बा कि कोलकाता में भोजपुरी सिने अवार्ड के कार्यक्रम कइला से दर्शकन के रुझान भोजपुरी फ़िलिमन का ओर बढ़ी.\nजान जाईं कि पांच मई के कोलकाता के नेताजी इनडोर स्टेडियम में भोजपुरी सिने अवार्ड के आयोजन होखे जा रहल बा.\nरवि किशन बतवलें कि भोजपुरी के शो कोलकाता में होत रहेला बाकिर पहिला बेर नेताजी इनडोर स्टेडियम के विशाल मंच पर अवार्ड के बीच कलाकारन के रंगा रंग कार्यक्रम प्रस्तुति होखे वाला बा. कहलन कि कोलकाता के माटी कला क माटी ह आ एहिजा लाखों के तादाद में भोजपुरिया समाज के लोग रहेलें जो एहिया रहतो अपना माटी से जुड़ल रहेलें.\nआयोजकन के धन्यवाद देत रवि किशन कहलन कि कोलकाता में एह तरह के भव्य कार्यक्रम से दर्शकन के रुझान भोजपुरी फ़िलिमन का ओर बढ़ी.\nभोजपुरी के मशहूर अभिनेत्री काजल राघवानी कहली कि आमतौर पर ऊ कवनो अवार्ड समारोह में कमे शामिल होली बाकिर एहिजा सामिले होखिहें आ परफॉर्मो करीहें.\nसमारोह के आयोजक विकास सिंह बिरप्पन बतवलन कि ई पहिला मौका होखा जब कवनो अवार्ड समारोह में पूरा भोजपुरी जगत एके मंच पर मौजूद होखी. मनोज तिवारी, निरहुआ, पवन सिंह, खेसारी लाल यादव समेत 150 कलाकार आ तकनीशियन पांच मई का दिने कोलकाता सिने अवार्ड नाइट में शिरकत करीहें.\nTags: कोलकाता, भोजपुरी सिने अवार्ड, रवि किशन


सुजीत कुमार - विकिपीडिया\n(1934-02-07)7 फरवरी 1934\n5 फरवरी 2010(2010-02-05) (उमिर 75)\nजतिन कुमार, हिना\nसुजीत कुमार (जनम नाँव: शमशेर सिंह,7फरवरी 1934 –5फरवरी 2010) एगो भारतीय फिलिम एक्टर आ प्रोड्यूसर रहलें। सुजीत कुमार लगभग 150 से ढेर हिंदी फिलिम सभ में लउकलें आ इनके सक्रियता 1960, '70s आ '80 के दशक रहल; साथे-साथ लगभग 25 गो भोजपुरी फिलिम सभ में भी काम कइलें। 1990के बाद ई एक्टिंग छोड़ के मुख्य रूप से प्रोडक्शन के काम करे लगलें।\nसुजीत कुमार भोजपुरी सिनेमा के बड़हन हस्ती रहलें। हिंदी फिलिम सभ में आमतौर पर विलेन भा चरित्र अभिनेता के रूप में काम कइलें जबकि कई भोजपुरी फिलिम सभ में मुख्य भूमिका में लउकलें।\n↑ By: Gayathry V Pillai (2010-02-06). "Actor Sujith Kumar died of cancer — Oneindia Entertainment". Entertainment.oneindia.in. पहुँचतिथी 2014-01-26.\n↑ "Character actor Sujit Kumar no more". दि टाइम्स ऑफ इंडिया.6February 2010.\n"https://bh.wikipedia.org/w/index.php?title=सुजीत_कुमार&oldid=710042" से लिहल गइल\n1934 में जनम\nएह पन्ना पर आखिरी बेर संपादन 16 फरवरी 2022 के 01:44 बजे भइल रहल।


बंगाल में शारदीय नवरात्र में मनावल जाए वाला दुर्गापूजा ही सबसे बड़ा पर्व ह त उहां रहे वाला बिहारी भाई लोग भला कहां पीछे रहे वाला रहलन.\nLast Updated: October 20, 2020, 9:33 AM IST\nशारदीय नवरात्र शुरू हो चुकल बा. ई नवरात्र समूचा देस में अलगे तरीका से में मनावल जाला. एमे सबका ले जादा उत्साह से बंगाल में मनावल जाला उहो पंडालन में देवी दुर्गा क मूरती बइठा के. नवरात्र में छठवां दिन से लगा के दसवां दिन तक उहवां के पंडालन में साम सबेरे दुर्गा पूजन का अलगे रंग देखाई पड़ेला. कहे क मतलब ई दुर्गापूजा ही बंगाल क सबसे बड़ा परब त्योहार ह. अऊर जब बंगाल में शारदीय नवरात्र में मनावल जाए वाला दुर्गापूजा ही सबसे बड़ा पर्व ह त उहां रहे वाला बिहारी भाई लोग भला कहां पीछे रहे वाला रहलन. उहो लोग हर गली मुहल्ला में मनावे लगलन दूर्गापूजा. उहो ठेठ बिहारी ईस्टाइल में.\nसुनला में भलेहू अजब लागो कि बंगाली पूजा आ बिहारी पूजा. काहे से कि पूजा तो पूजा होला चाहे कौनो देवी देवता क होखे आ चाहे कौने परदेस में. लेकिन बंगाल में होवे वाला दुर्गापूजा में बंगाल अ बिहार का अंतर साफे दिखाई देला. अइसे त दूनो प्रांत में वैष्णव संप्रदाय के माने वालन लोगन क कमी न ह लेकिन शक्ति माने शक्ति क प्रतीक देवी दुर्गा के पूजे वाला बाबा जी लोग ही अधिक बाड़न, एहिके चलते इहां नवरात्र बहुते धूमधाम से मनवल जाला. पुराणन में अइसे त साल में चार गो नवरात्र क मान्यता ह. एमे शारदीय नवरात्र क ही सबका ले ज्यादा प्रचलन ह. एकरा बाद चैत्र नवरात्रों में लोग सब ब्रत पूजा करेला. लेकिन बंगाल में सबका ले अधिका मान शारदीय नवरात्र क ही ह.\nशारदीय नवरात्र में बंगाल के सगरो नगर से लगा के सगरो गांव के गली अ मुहल्ला तक दुर्गापूजा बहुते सान से मनावल जाला. कहे क मतलब ई ह कि दुर्गापूजा ही बंगाल क सबसे बड़ उत्सव अ परब ह. जे में नवका से लेके पुरनका तक सब के सब इकरा रंग में नजर आवेला. जइसे महाराष्ट्र में गणेश उत्सव मान ह ओसे तनको कम बंगाल में दुर्गापूजा क ना ह. दोनों में अंतर बस ई ह कि महाराष्ट्र के मोहल्लन में त गणपति क मूर्ति पंडाल सजे के साथे साथ गणेश चतुर्थी के दिन घरों में मूर्ति ला के पूजल जाला और दोसरा दिन विसर्जित कर दिहल जाला लेकिन बंगाल में गली मोहल्ला में ही पंडाल में देवी दुर्गा क मूर्ति रख के चंडी पाठ होला जेमे पास पड़ोस में रहे वाला लोग सुबह साम होवे वाला पूजा, आरती-अंजलि में जुटेलन उहो पूरा भक्ति भाव से.\nजे के जौन परसाद चढावे के हव सब पूजा पंडाल में ले जाके देवी के चढालेवा. पंडाल के पुजारी भी विधिवत बारी बारी से मंदिर लेखा लोगन क समूह में संकल्प के साथे पूजा करावे लं. जे तरह बिहार व पूर्वांचल में नवरात्र में घर में चंडी पाठ बिठावे क चलन ह अइसन चलन बंगाल में ना ह. बंगाल में देवी दुर्गा के साथे लछमी, सरस्वती, गनेस अ कार्तिक क भी मूर्ति पंडाले में रख के पूजल जाला. देवी दुर्गा उहो शेर पर सवार महिसासुर मर्दनी देवी क मूर्ति ऱखल जाला. शारदीय नवरात्र क पंचमी व षष्ठी के दिने पंडाल में सब देवी देवता क मूर्ति रखा जाला. सप्तमी से लोगन क भीड़ मूर्ति और सजावट देखे खातिर पंडाल- पंडाल घूमे सुरू हो जाला. इ सब नवमी तक चलेला अउर दसमी के दिना मूर्ति के पास क नदी तलाव में विसर्जित कर दिहल जाला.\nदसमी के दिन पंडाल में सुहागन औरत लोग एक दूसरा के सेनुर लगावेला जेके उहा क भासा में सिंदूर खेला कहल जाला. ई लेख के सुरू में जब बंगाल में बिहारी दुर्गापूजा का बात आइल रहे त ओकरे चलते बंगाल में दुर्गा पूजा क महातम अउर लोगन क भक्ति भाव बतावल जरूरी रहे जेसे कि बंगाली अउर बिहारी लोगन के दुर्गापूजा क अंतर साफ समझे में आ सके. बिहार और पूर्वांचल के अधिका लोग बंगाल में रहिके उहवां के रंग में ही रंग गईल अउर घरे में चंडी पाठ ना बइठा के अपना अपना इलाका के गली मुहल्ला में पंडालन में सजावट के साथ दुर्गापूजा करे लागल. बिहारी पंडालन में बंगाली पंडालन में बजे वाला खास तरह क वाद्य यंत्र ढाक भी बजेला जेके ढाकिया नाच नाच के बजावेला लेकिन जौन भक्ति भाव समूचा दुर्गापूजा परब में बंगाली पंडालन में देखाई देला उ बिहारी पंडालन में गायब रहेला.\nजहां बंगाली पंडालन में दिन भर ढाक अउर घंटा के अवाज से भक्ति क माहौल बनल रहेला उहवां बिहारी पंडालन में ढाक- घंटा क अवाज खाली सुबह साम पूजा अउर आरती के समय ही सुनाई पड़ेला. बाकी दिन लाउडस्पीकर पर कानफाड़ू फिल्मी गाना ही बजत रहेला. बंगाल क पूजा में देवी के हर दिन भोग लगेगा अउर देवी क उहे भोग- परसाद मुहल्ला के लोगन के हर दुपहरिया भोजन होला. भर दुर्गा पूजा सायदे कौउनो घर में दुपहरिया क भोजन बनत होई लेकिन बिहारी पंडालन में भोग के रूप में भोजन त दूर सायदे केहू केहू के परसादों मिलत होई.\nएकरा अलावा बंगाली समाज क पूजा पंडाल और ओकरा आसे पासे भर दुर्गापूजा भर सांझ से लगाके देर रात तक छोटकन से बड़कन तक क कौउनो न कौउनो सांस्कृतिक आयोजन रोज होला. एकरा में धुनुची प्रतियोगिता अउर जात्रा देखे क मौजे कुछ अलगे होला. सांझ क आरती जब होला तब हाथ में धुना लेके औरत –मरद, लइका -लइकी सबही झूम झूम के नाचे ला ढाक अउर घंटा के ताल पे. कई पंडालन में एकर प्रतियोगिता भी होला जेमे दोनों हाथ, मुंह और माथा पर धुना रख के नाचे वालन लोगन के देखते बने ला. ऐही तरह खुला मंच पर लोगन के भीड़ के बीच में होवे वाला बंगाल क लोकनाट्य कला, जात्रा का मंचन भी दुर्गापूजा में होवे वाला बिसेस कार्यक्रम होला जेके बंगाली के अलावा गैर बंगाली भाई लोग भी खूबे चाव से देखे ला.\nदोसरा ओर बिहारी समाज के पंडालन में सांस्कृतिक आयोजन के नाम पे खाली आरकेस्ट्रा क कार्यक्रम होला उहो गिनल चुनल पंडालन में. जेमे किशोर कुमार, मोहम्मद रफी, मुकेश, लता- आशा के अवाज में फिल्मी गाना गावे वालन कलाकारन के अलावा अइसन कउनो बिसेस लस ना होला कि लोगन के अपना ओर खीच सके. इहां एगो बात बतावल बहुते जरूरी है बिहारी और पूर्वांचली समाज दुर्गापूजा भलेहू अपना ईस्टाइल में मनावत होखे जेकरा से बंगाली समाज क कउनो लेवल देवल ना होखे लेकिन देश विदेश के कौउनो कोना होखे दुर्गापूजा अपने विधि विधान और परंपरा से मनाए वाला इ समाज क पूजा पंडालन में अब बिहारी भाई लोगन वाला देवी क जयकारा भी बिना लाज संकोच के लगावल जाला.\nपहिलवां बंगाली भाई लोग देवी क जयकारा. मां दुर्गा की जय .. लगावत रहल. अब हर पंडाल में .बोलो बोलो दुर्गा माई की. क जयकारो सुनाई पड़ेला. इ बिहारी समाज खातिर जरूरे माथा ऊंचा करे वाली बात ह. एकरा अलावा एक गो अउर बात बतौले बिना बंगाल क नवरात्र क कथा कहानी पूरा न होई. बिहार व पूर्वांचल सहित देश क दोसरा भाग में जइसे वैष्णव परंपरा के माने वाला लोग शारदीय नवरात्र में राम के पूजेला अउर रामलीला का समापन रावन क पुतला जला के करेला वइसन बंगाल में न होला. बंगाल में वैष्णव संप्रदाय में कृष्ण के माने वाला लोग अधिक हउवन. वइसे कोलकाता समेत मय बंगाल में छितराइल मारवाड़ी अउर पंजाबी समाज के लोग आपन आपन इलाका में दसहरा के दिन रावन का पूतला फूंकेला उहो बिना रामलीला कइले.


कईसे मनाई आजादी के सालगिरह - JaiBhojpuri.com\nकईसे मनाई आजादी के सालगिरह\nPosted by Ashutosh Ranjan on August 16, 2012 at 4:30pm\nसब केहू के प्रणाम, सब केहू के आजादी के सालगिरह के शुभकामना. काल्ह १५ अगस्त के जश्न से सराबोर देश के देख के मन हर्षित हो गईल, बहुत गर्व भईल आपन लोकतंत्र पर...आज गुलामी के जंजीर से मुक्त होके हमनी आजादी के मुक्त वातावरण में सांस ले रहल बानी जा. एह दौरान बहुत कुछ मिलल त बहुत आजो बाकी बा. एही भावना के समेटले कुछ लिखे के प्रयास कईले बानी........\nकईसे मनाई आजादी के सालगिरह,\nकईसे समझी बीत गईल वेदना- विरह.\nआजो ना बुझल पेट के आग, ना जागल हमनी के भाग,\nआजो खेत परती बा, मानसून पर निर्भर आजो हमार धरती बा,\nसर्व शिक्षा अभियान के निकलल बा हवा,\nआजो भुखमरी बा खाली बा तवा,\nआजादी के पैसठ साल के कवन उपलब्धि गिनाई,\nआजो कुपोषण बा आ महंग बा दवाई,\nसरस्वती जी त लक्ष्मी जी के मोहताज हो गईल बाड़ी,\nहमार त कुंवार बेटी हमरा सर पर भार हो गईल बाड़ी,\nआजो दहेज़ के आग में झुलसत बहु बेटी हमार बाड़ी,\nरोजी रोजगार बिजली पानी सब भ्रष्टाचार के आगे लाचार बाड़ी,\nआतंकवाद से देश ग्रसित बा , नक्सलवाद से प्रदेश,\nनफ़रत से मानवता ग्रसित बा, पक्षपात से प्रेस,\nपछिम में उत्तर विरोध, त दखिन में पूरब विरोध,\nविरोध विरोध के खेला में विकास में आईल अवरोध,\nजब तक हर गरीब के चेहरा पर अमनो चैन ना होई,\nजब तक हर गरीब के अंखियन में सुकून के रैन ना होई,\nजब तक गद्दारण के मंशा स्पष्ट ना होई,\nतब तक भारत के आजादी स्पष्ट ना होई,\nजब तक हर हाँथ में काम आ रोटी ना होई,\nजब तक आत्मसम्मान एह देश के हर बेटी के ना होई,\nजब तक तक तन ढंके के कपड़ा आ मकान ना होई\nतब तक एह देश के आजादी के सपना साकार ना होई.\nComment by jitendra kumar thakur " dev " on August 16, 2012 at 6:47pm bhute bhadhiya Comment by Umesh Gautam on August 16, 2012 at 10:19pm आशुतोष भैया , प्रणाम । एकदम साच आ मन के बात लिख देनी । बहुत नीमन । जय भोजपुरी । Comment by sanjay panday on August 17, 2012 at 11:08am bhaiya parnam aa jai bhojpuri |\nbahut sahi aa hakikat rachana ba |\nhamani ke aajadi ta mil gail lekin abahi bahut kuch baki ba |\nComment by संजीव सिंह on August 17, 2012 at 12:15pm आशुतोष भईया प्रनाम,\nअब ऐकरा के का कहाई कि अजादी के छियासठवा सावन देखे वाला देस मे आजो रोटी, कपडा, मकान अउर बिजली के समस्या से आदमी के हर रोज दु-चार होखे के पडत बावे। बढीया लिखाईल बावे ई कविता खास कर के जवना-जवना क्षेत्र मे अभी बहुत सारा काम बाकी बावे करे के, ओह सभ के गिना देले बानी।\nजय भोजपुरी Comment by नबीन भोजपुरिया ( NB ) on August 17, 2012 at 5:07pm आशुतोष भाई प्रनाम आ जय भोजपुरी\nअब हम का कही , आजादी मिलल हमरा भाषा के लिपी खतम हो गईल , भाषा बोली हो गईल एहि आजादी से !\nखैर आजादी भा स्वतंत्रता कबो आर्थिक शारिरिक सांस्कृतिक , सामाजिक , राजनैतिक , सांस्कारिक , खेती बारी , खेल कुद मे समृद्धि के गारंटी न ह ।\nतबो हमनी के जरी आजादी बा की हई हई हई मिले के चाहत रहे होखे के चाहत रहे बाकी नईखे होत , कहे के लिखे !\nनीमन रचना , बेजोड भाव मन के !


खोज .................... - JaiBhojpuri.com\nPosted by sanjay kumar singh on February 20, 2012 at 9:00am\nअन्हरिया के मारल अंजोरिया के खोजे ,\nचटक चांदनी में सांवरिया के खोजे !\nजे जतरा के हर क्षण बना दे सुहावन ,\nइ मन ऐसन सुघर बटोहिया के खोजे !!\nबारूद के ढेर पर बैठल कबूतर ,\nअमन के सिपाही ,संघतिया के खोजे !\nमाई से बिछडल बेटा के तन मन .\nअंगूरी लपेटत अंचरवा के खोजे !!\nमाली पड़ल बाटे कवना भरम में सुखावे में डाली के लागल बा रोजे !\nसभे अपना जड़ के बा सींचे में लागल ,\n"भोजपुरी" भी अपना भोजपुरियन के खोजे !!\nजय भोजपुरी Views: 110\nComment by संजीव सिंह on February 20, 2012 at 7:45pm प्रनाम संजय जी,\nमन के बात कही तऽ नवीन भईया के एगो डीस्कसन मे रउआ जब ई कहले रहनी कि "हमरा लिखे ना आवे..." तऽ मन मे बहुत तकलीफ भईले रहे। बाकीर...। रउआ भीरी से अईसन-अईसन रचना पढ के मन गदगद हो जात बावे। ई तऽ प्रकृती के नियम हवे कि केहू भी अकेले नईखे रह सकत। एगो संघतीया के दरकार जरूरी होला जिनगी के जिये मे, समुझे मे।\nराउर कहल बात कि "भोजपुरी भी अपना भोजपुरियन के खोजे" मन के कवनो कोना मे हलचल जरूर कऽ देले बा। अउर ई सोचे पऽ मजबुर कऽ देले बा कि अहबहीयो हमनी "भोजपुरी" कारी ना घुसुकनी सन तब कब घुसकेम सन? बहुत बढीया संजय जी, बवाल बा एकदम...। हम मान लेत बानी कि रउआ लिखे ना आवेला बाकीर तबो अईसन-अईसन ढेर सारा रचना खतिरा आपन मन के केवाडी खोल के हम पेंडा जोहत बानी।\nजय भोजपुरी Comment by sanjay panday on February 21, 2012 at 11:11am sanjay bhiya parnamajai bhojpuri |\nbahut bejod rachana ba bhai ji |\naisan aisan ratan bharal ba jehan me ta nikalat kahe naikhe ,aur kahba ki hamara likhe na avat |\nje adami har pratibha se purn hokhe okara ka na aai bhala |\naur bhejat rahi bhaiya ekdam garda ba raur lekh |\nbahut bahut dhanyavad |\_\njai bhojpuri |\nsanjay pandey Comment by Rajesh Yadav on February 21, 2012 at 1:23pm Sanjay Bhai Pranam aa Jai Bhojpuri,\nEgo marmik bhaav ki sathe aa ekdam sanch kucho batawat ta kahin aash lagawat panktti badi san raur ii.\nJai Hind aa Jai Bhojpuri. Comment by Rajnish Kumar Singh on February 21, 2012 at 2:32pm Bahut bejod rachna ba Sanjay bhaiya.........\nRaura ke sat sat pranam aur Jai bhojpuri....\nSach hamni ke jage ke hoi Bhojpuri khatir.... Hamni ke "MAI BHASHA" hamni ke pukarat badi.....\nComment by नबीन भोजपुरिया ( NB ) on February 21, 2012 at 2:45pm संजय भाई प्रनाम आ जय भोजपुरी\nबहुते गहिराह भाव ले ले बहुत दिन के बाद , बहुते साफ आ सोझ बतिआवत परतोख देखावत समझावत बुझावत राउर ई कुछ पंक्ति गागर मे पुरा के पुरा सागर समेट ले ले बिआ ।\nसांचो , राउर गद्य लेखन होखे भा पद्य मय मे हम हरमेसा एक दम गहिर भाव देखले बानी आ जवना के पढला के बाद मन मे खलिहा शब्द ना नाचेला बलुक ओह शब्दन से निकलल भाव भी रहेला ।\nमारक रचना , बेजोड , लाजवाब , उम्दा , बेहतरीन , अदभुत ...\nजय भोजपुरी Comment by Rajeev Mishra "राजीव भोजपुरिया" on February 21, 2012 at 4:24pm संजय भाई जी प्रणाम !\nआहा मन हरियारा गइल एह रचना के\nपढ़ी के बहुते निमं लय ताल बनल बा\nशब्द के एक एक पंक्ति से रस चुवत बा\nबेजोड़ भाई जी बेजोड़ !\nजय भोजपुरी जीय भोजपुरी ! Comment by Brij Kishor Tiwari on February 21, 2012 at 5:05pm जय भोजपुरी आ प्रणाम संजय जी .........\nबहुत बरियार बात कईनी जी ............\n"सभे अपना जड़ के बा सीचे में लागल "भोजपुरी" भी अपना भोजपुरियन के खोजे" एह लाईन में लुकाईल "दरद" के "दरद" बहुत टीसsता ...........\nभगवान् सब भोजपुरिया के एह "दरद के टीस" बुझे के शक्ति देवस ...............बहुत धन्यवाद ................,साधुवाद ........... Comment by मुकेश मिश्र (राजू बाबा) on February 21, 2012 at 7:56pm संजय भईया प्रणाम आ जय भोजपुरी!\nबहुत बेजोड़ लेख बा. तीनो अंतरा बेजोड़ बा. अंतिम अंतरा मे जवन राउआ ब्यंग कैले बनी आज के भोजपुरी के पाहरूआ लो पर उ एकदम सटीक बा. जे आज अपना के भोजपुरी के पाहरूआ कहता उहे एकरा डाढ़ी के सुखावे मे लगाल बा. आ एकर दरद राउआ अंतिम लाइन मे झल-झल झलकता.\nComment by Chandra Prakash Dubey on February 23, 2012 at 10:22pm संजय जी,\nजय भोजपुरी ,\nब्यक्तिगत भावना माई से बिछडल बेटा के तन मन .\nआ सामाजिक भावना सभे अपना जड़ के बा सींचे में लागल ,\nसे सराबोर इ रचना के माध्यम से रौवा अपना भासा के दशा भि कही देले बानी.\nबहुत बहुत शुभकामना Comment by Anoop Srivastava on February 24, 2012 at 5:41pm बहुत बढ़ियाँ लिखले बानी संजय भाई,\nअभाव से आवश्यकता आ आवश्यकता से उम्मीद के यात्रा के संक्षेप में बेहतरीन वर्णन कइले बानी रउआ ... बहुत बढ़ियाँ ... धन्यवाद आ जय भोजपुरी । Comment


manoj srivastva's Page - JaiBhojpuri.com\nMalebuxar biharIndia Like0members like this\nBlog PostsDiscussions (1)EventsGroupsPhotosPhoto AlbumsVideos manoj srivastva's Likes Manoj srivastva's Friends\nView All manoj srivastva's Page\nRajeev Mishra "राजीव भोजपुरिया" leftacomment for manoj srivastva"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 3, 2011शशि कुमार सिंह (SHASHI) leftacomment for manoj srivastva"प्रणाम आ जय भोजपुरी\nजय भोजपुरी"Aug 3, 2011Deepak Kapoor leftacomment for manoj srivastva"manol bhaiya please add me"Jan 14, 2010Admin and manoj srivastva are now friendsJan 7, 2010manoj srivastva replied to Mrs.Meera Trivedi's discussion जय भोजपुरी डॉट कॉम के पहिला जयंती 14.7.2010 पर का रउरा अपना खर्चा से आयेब?"ha ji"Jan 7, 2010Admin leftacomment for manoj srivastva"मनोज जी, जय भोजपुरी डॉट कॉम पर राउर स्वागत बा...\nहमनी के आशा बा कि रउरा एहिजा आपन दिल के बात ब्लॉग में लिखब, आ बतकही में भाग लेब. एकरा अलावा रउरा चौपाल में दुनिया के अकेला भोजपुरी चैट रुम में अपना समाज के लोगन से वार्तालाप क सकेनी."Jan 6, 2010manoj srivastva updated their profile photoJan 6, 2010manoj srivastva leftacomment for ✿ ѕнαѕнι внυѕнαη ѕιηнα ✿"jai bhojpuri.tahar bahut2dhanyabad.bhojpuri ke global kare khatir"Jan 6, 2010manoj srivastva is nowamember of JaiBhojpuri.comJan 6, 2010 Welcome Them! RSS\nmanager in softwarecomp(mkt)\nAt 10:51am on August 3, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:59am on August 3, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 7:21pm on January 14, 2010, Deepak Kapoor said… manol bhaiya please add me At 5:01pm on January 7, 2010, Uday Shankar Singh said… Right click and copy-paste the code below to your\nSendapicture Scrap - 123orkut At 4:33pm on January 7, 2010, Uday Shankar Singh said… namste manoj jee jai bhopuri.com par aapka swagat bani............ At 2:15pm on January 6, 2010, Admin said… मनोज जी, जय भोजपुरी डॉट कॉम पर राउर स्वागत बा...


होम > उत्पादों > इलेक्ट्रिक बाड़ पोस्ट\n(इलेक्ट्रिक बाड़ पोस्ट के लिए कुल 22 उत्पादों)\nHEBEI HONDE INDUSTRIAL TRADE IMP&EXP CO., LTD. is one of the इलेक्ट्रिक बाड़ पोस्ट leading brands in China. It is the factory & supplier specializing in manufacturing इलेक्ट्रिक बाड़ पोस्ट. Offer high quality इलेक्ट्रिक बाड़ पोस्ट atacheap wholesale price.\nथोक चीन से इलेक्ट्रिक बाड़ पोस्ट , लेकिन कम कीमत के अग्रणी निर्माताओं के रूप में सस्ते इलेक्ट्रिक बाड़ पोस्ट खोजने की आवश्यकता है। बस इलेक्ट्रिक बाड़ पोस्ट पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे इलेक्ट्रिक बाड़ पोस्ट का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


Bhojpuri: पहिलके फिल्म में अजय देवगन के अपोजिट विलेन बन मशहूर हो गइलें इ अभिनेता, आज ह जन्मदिन – सच्चा दोस्त न्यूज़\nभोजपुरी सिनेमा के एगो डैशिंग कलाकार के आज जन्मदिन ह. हालांकि लोग उनके विलेन के किरदार के रूप में जानेला पर उनका जइसन कद काठी आ चेहरा मोहरा वाला त हीरो होखेला. बाकिर भोजपुरी सिनेमा उनका के विलेन के फ्रेम में टाइपकास्ट कर देहले बा. अक्सरहा अइसन होला कि उ जब कवनो हीरो के साथे फ्रेम मे आवेलें त लोग कन्फ्यूज़ हो जाला कि हीरो के ह आ विलेन के. रूप आ दमखम के साथे उनका लगे अभिनय क्षमता भी बा जेकरा के उ समय-समय पर अपना किरदारन मे देखवले बाड़े. एही से उ तथाकथित भोजपुरिया विलेन ना बल्कि एगो मँजल कलाकार के रूप में जानल जास त नीक होई. हम बात करत बानी अयाज खान के. अयाज के जनम आज के दिन यूपी के ग़ाज़ीपुर जिला में महेंद गाँव में भइल. ई गाँव दिलदारनगर कमसार के लगे बा. उहे कमसार जहां भोजपुरी फिल्मन के पितामह नाजिर हुसैन के जन्म भइल. कुछ दिन पहिले उहाँ के भी वर्षगांठ रहल ह. ई इत्तेफाक बा कि अयाज जे कबो अभिनय के क्षेत्र में आवे के ना सोचले रहलें आ शायद अपने क्षेत्र के एतना बड़ शख्सियत के बारे में सुनलो ना रहलें बाकिर आज भोजपुरी के बड़हन कलाकार बाड़ें आ काफी नाम कमा लेहले बाड़ें. अयाज मध्यम वर्गीय परिवार से हवें जहां उनके पापा सरकारी विभाग में अधिकारी रहलें. घर में पढ़ाई लिखाई के माहौल रहे. अयाज के प्राइमरी पढ़ाई गाँव से भइल. फेर उ नवीं कक्षा से एमए तक के शिक्षा बनारस में कइलें. बनारसे में जब उ आपन पढ़ाई करत रहलें त ओहि बेरा मॉडलिंग करस. देह-धजा ठीक रहे त उनके काम धाम भी खूब मिले. लोग सुझाव देव कि मरदवा तू त हीरो बन सकेला, काहें नइखs बंबई जात. लेकिन अयाज ना कबो बंबई गइल रहलें ना कबो जाए के सोचलें रहलें एही से हिम्मत ना होखे. फेर उनके केहू जानो पहचान के ना रहे. अचानक एक दिन उ अखबार में एगो खबर देखलें. अजय देवगन आ मनोज तिवारी के एगो भोजपुरी फिल्म ‘ धरती कहे पुकार के ‘ के शूटिंग होखे वाला बा. ओमें कलाकारन के गरज बा. अयाज ऑडिशन देबे चल गइलें बाकिर उहाँ के भीड़ देख के डेरा गइलें. ओहिजा एक से एक थियेटर के धुरंधर लोग पहुंचल रहे आ इनका लगे अभिनय के कवनो ट्रेनिंग ना रहे, ना ही फिल्म आ सीरियल के एक्सपोजर रहे कि डायलॉग आ भाव भंगिमा के जानकारी होखे. बाकिर ई ढीठे चल गइलें आ किस्मत से शॉर्टलिस्ट भी हो गइलें. इनके रोल मिलल फिल्म के मुख्य खलनायक चरित्र वीर महोबिया के बिगड़ैल बेटा के. फिल्म में ई रोल के काफी स्पेस रहे. ओ बेटा के गाँव वाला अउरी मनोज तिवारी के किरदार किडनैप कर लेता आ ओकरा के वीर महोबिया के जुल्मन के स्वाद चखावता. फिल्म में अजय देवगन के बड़ा रोल रहे अउरी ई फिल्म उनका नामे से एतना चलल कि ब्लॉकबस्टर हो गइल. ई बात साल 2006 के ह. इ फिलिम कइला के बाद उ आपन शहर वाराणसी में लौट अइलें आ अपना पढाई में व्यस्त हो गइलें. अगिला साल फेर उ मुंबई वापस आपन किस्मत अजमावे अइलें. उनके एगो सुपरहिट फिल्म में अच्छा खासा रोल मिलल रहे बाकिर काम खोजे खातिर फेर से जीरो से स्ट्रगल करे के पड़ल. एहिजा उनके फिलिम-राइटर संतोष मिश्रा सहारा दिहले अउरी अयाज के दूसरकी फिलिम ‘ निरहुआ रिक्शावाला ‘ रहल जे कई गो कलाकार के इंडस्ट्री में स्थापित कइलस, जेकरा में अयाज भी रहले. ओकरा बाद अयाज खान के लगातार निरहुआ के फिल्म में खल चरित्र के रोल मिले लागल आ उ दीवाना, दाग, लागल रहs ए राजा जी जइसन फिल्म कइलें. फिल्म हिट भइल त इनके भी फायदा भइल बाकिर एगो बड़ नुकसान इ भइल कि उ टाइपकास्ट हो गइलें. हालांकि अयाज एकरा के आपन किस्मत मानेलें कि उनके बैक टू बैक फिल्म मिलल आ उ स्थापित हो पवलें.एगो इंटरव्यू के दौरान अयाज बतवलन कि अभी ले उ 100 फिलिम में काम कर लेले बाड़न अउरी उनकर कुछ बेहतरीन फिलिम में पवन सिंह के साथे ‘धड़कन’ बा जेमें उ पवन के भाई अउरी पुलिस अफसर के रोल कइले बाड़न. फिलिम के क्लाइमेक्स आवत-आवत गुड-बॉय से बैड-बॉय बन जालें, लोगन के अयाज के ई चेंजओवर पसंद आइल. उनकर खेसारीलाल के साथे मुकद्दर में एगो मैच्योर किरदार जे उम्र में बड़ बा, कइल बहुते चुनौतीपूर्ण रहल अउरी फिलिम बनावे से पहिले तक लेखक अउरी डायरेक्टर के ई भरोसा ना रहल कि अयाज ई रोल कर पइहें. रितेश पाण्डेय के साथे सइयां थानेदार फिलिम में उनकर किरदार जवन भयानक अउरी विचित्र हंसी हंसेला, दर्शकन के काफी पसंद आइल. ‘कसम वर्दी वाला’ में पागल के रोल अउरी इंडिया वर्सेस पाकिस्तान में पाकिस्तानी मेजर के रोल उनका लाइफ के माइलस्टोन रोल रहल बा. उनकर पाकिस्तानी मेजर के वेश-भूषा अउरी संवाद-शैली अपनावल एतना नैसर्गिक रहल कि लोग के भ्रम हो गइल रहे कि उ पाकिस्तानी हउवें. अयाज के लीड रोल में फिल्म बलमा डेरिंगबाज पिछला साल बन के तैयार रहे बाकिर लॉकडाउन के चलते रुक गइल. एह फिल्म में उनके मुख्य भूमिका बा आ उ सकारात्मक किरदार में बाड़ें. उनके आवे वाला अउर फिल्मन में रन, अब होई पुलिसगिरी, अनाड़ी ऑटोवाला, बलमा सिपहिया, बनारसी पहलवान आदि बा. अयाज के उनका जन्मदिन पर ढेर सारा शुभकामना! उ अइसहीं अपना कलाकारी से हम सभ के मनोरंजन करत रहस, स्वास्थ्य रहस! ( लेखक मनोज भावुक भोजपुरी साहित्य और सिनेमा के जानकार हैं. )\nTags: Ayaj Khan Ayaj Khan Actor Bhojpuri Bhojpuri Actor Ayaj Khan Bhojpuri Film Negative Charactors Bhojpuri Movies Villain Bhojpuri news\nPrevious: Bhojpuri: चनेचर चा के चिट्ठी- ई अफसर लोग तs राउर जहाज डूबा दिहें नीतीश बाबू!\nNext: बिहार में डॉक्टर मर भी रहे हैं, मिल भी नहीं रहे; कोरोना से अब तक 78 की मौत


palashbiswaslive: प्रो. कलबुर्गी की हत्या के विरोध में प्रतिरोध मार्च इलाहाबाद। इलाहाबाद में आज प्रो. कलबुर्गी की हत्या के विरोध में प्रतिरोध मार्च निकाला गया। इलाहाबाद के लेखकों, संस्कृतिकर्मियों और बुद्धिजीवियों ने चंद्रशेखर आजाद के शहादत स्थल से लाल पद्मधर के शहादत स्थल तक विरोध जुलूस निकाला


विनय बिहारी सिंह Latest Hindi News विनय बिहारी सिंह, Taja Samachar - News18 इंडिया\nकोरोनाः वायरोलॉजिस्ट कंग ने चेताया, स्थिति नहीं सुधरी तो भयानक होगी तीसरी लहर\nतकरीबन तीन दशक तक पत्रकारिता करने वाले विनय बिहारी सिंह जनसत्ता कोलकाता के फीचर प्रभारी भी रहे हैं. माखनलाल पत्रकारिता विश्वविद्यालय के कोलकाता केंद्र के प्राचार्य रह चुके हैं.भोजपुरी से सहज जुड़ाव है और भोजपुरी साहित्य-समाज पर लिखते रहे हैं.\nमुंबई में अगर एक-दू दिन भी बारिश हो जाला त पूरा देश में हो-हल्ला मच जाला, लेकिन कोलकाता में अइसन हालात होखे ला त कवनो खबर ना बन पावे ला. लोग भी शांत रहेला, काहें से कि कोलकाता के लोग जानता कि ई बाढ़ 24 घंटा के भीतर गायब हो जाई....\nविनय बिहारी सिंहJuly 28, 2021,3:57 pm IST भोजपुरी न्यूज़\nBhojpuri में पढ़ें, वेद आ उपनिषद के पुनरावलोकन काहें जरूरी बा\nजे वेद- पुराण, उपनिषद के अध्ययन नइखे कइले ऊहे वेद- पुराण के निंदा करता. वेद त अमृत हउवन स. अब हमनीं का आंखि बंद क लीहीं जा त अन्हार त होखबे करी. वेद हमनी के संस्कार सिखवले बाड़े सन. मनुष्यता सिखवले बाड़न सन. लोग के बीच एकरा के पहुंचावे खातिर पुनरावलोकन जरूरी बा....\nविनय बिहारी सिंहJuly 22, 2021,2:57 pm IST भोजपुरी न्यूज़\nBhojpuri में पढ़ें, महाराणा प्रताप के काहें याद करेके चाहीं\nमहाराणा प्रताप अपना धर्म के पालन कइले। राज्य के रक्षा आ राज्यवासी के सेवा उनुकर धर्म रहे। उनकर असली नांव रहे प्रताप सिंह बाकिर उनुका वीरता, शौर्य, त्याग, पराक्रम आ दृढ़ प्रतिज्ञा के कारण उनुकर नांव परल महाराणा प्रताप।...\nविनय बिहारी सिंहJuly 19, 2021,1:23 pm IST भोजपुरी न्यूज़\nविश्व मधुमेह संघ कहता कि दुनिया भर में सबसे ज्यादा सुगर के मरीज भारत में बाड़न स. त लोग मुहावरा बनवले बा कि पूरा विश्व में भारत, मधुमेह रोगियन के राजधानी बनि गइल बा....\nविनय बिहारी सिंहJuly 16, 2021,2:08 pm IST लाइफ़, भोजपुरी न्यूज़\nBhojpuri: जादू आ सम्मोहन विद्या के वैज्ञानिक पक्ष रोचक बा, पढ़ीं अउर गुनी\nआमतौर पर जादू देखावत का घरी सम्मोहन के इस्तेमाल ना कइल जाला. जादू अइसन रोचक विद्या ह, कि लोग देखत- देखत खुदे सम्मोहित हो जाला. केहू के भी कई घंटा तक सम्मोहित कइल जा सकेला. पढ़ीं जादू अउर सम्मोहन के वैज्ञानिक पक्ष....\nविनय बिहारी सिंहJuly 14, 2021,5:16 pm IST भोजपुरी न्यूज़\nBhojpuri: गदह पचीसी केकरा खातिर कहल बा, पढ़ीं अउर जानीं एकर मतलब\nपुरनिया लोग बड़ा अच्छा मुहावरा बनवले रहे लोग, अब जइसे “गदह पचीसी” के लीं. कहात रहल ह कि 16 से 25 साल के उमिर के दायरा वाला नौजवान जब फालतू काम में व्यस्त रही त ऊ गदह पचीसी के शिकार बा....\nविनय बिहारी सिंहJuly 13, 2021,1:48 pm IST भोजपुरी न्यूज़\nBhojpuri में पढ़ें, चैतन्य महाप्रभु के पत्नी के सांप कांहें कटलस!\nचैतन्य महाप्रभु के जनम सन 1486 के फागुन शुक्ल पक्ष पूर्णिमा के पश्चिम बंगाल के नवद्वीप नामक गांव में भइल रहे जौना के अब मायापुर नांव बा. प्रकांड विद्वान ज्योतिषी कहले कि- देखीं ए लइका के दू गो बिया ह होई. बाकिर एह लइका के जीवन साधु के जीवन रही....\nविनय बिहारी सिंहJuly 9, 2021,5:40 pm IST भोजपुरी न्यूज़\nBhojpuri: बांग्ला फिलिम में भी काम कइले रहन दिलीप कुमार, पढ़ीं कोलकाता कनेक्शन\nदिवंगत फिल्म अभिनेता दिलीप कुमार बांग्ला फिल्मन में भी काम कइले बाड़े. एमें यादगार फिल्म रहे “पाड़ी” आ “सगीना महतो”. सन 1963 में जगन्नाथ चटर्जी एगो फिल्म बनवले “पाड़ी” एमें धर्मेंद्र हिरो रहले आ दिलीप कुमार के अंडमान में जेलर के रूप में गेस्ट अपीयरेंस रहे....\nविनय बिहारी सिंहJuly 7, 2021,5:14 pm IST मनोरंजन, भोजपुरी न्यूज़\nBhojpuri: रोज नहाईं कि एक दिन बीच लगा के? पढ़ीं एगो रिसर्च\nहाल में एगो बड़ा अजीब वैज्ञानिक रिसर्च भइल बा, जेकरा मुताबिक रोजाना नहइला से स्वास्थ्य पर खराब असर परेला. अब एह रिसर्च के बात मानल ठीक बा कि हमनी ऋषि-मुनी के बात, जे सीखवले रहन रोज नहा के पूजा-पाठ करेके. पढ़ीं......\nविनय बिहारी सिंहJuly 6, 2021,8:32 pm IST भोजपुरी न्यूज़\nBhojpuri: ध्यान” करीं, “छान” करीं चाहे “जेन” करीं, जानीं एकर मतलब\nध्यान चीनी भाषा में छान आ जापानी भाषा में जेन होजाला. बाकिर हमनी में से कुछ लोगन के आदत ह कि कौनो बिदेसी चीज के नांव सुनि के एतना आकर्षित हो जाला कि सुधि- बुधि हारि के ओकरे के सर्वश्रेष्ठ माने लागेला. ध्यान शब्द अइसना लोगन के ओतना आकर्षित ना करी जतना जेन....\nविनय बिहारी सिंहJuly 2, 2021,7:20 pm IST भोजपुरी न्यूज़\nBhojpuri: बायेन आइल, बायेन आइल, बायेन में का बा.. जानीं आखिर का होला बायेन!\nआखिर बायेन का होखेला? इ सवाल हर उ शख्स के मन आवत होई, जे ग्रामीण परिवेश में ना रहल होई. त बता दीं कि जब केहू किहें कवनो शुभ काम होखेला त पूरा गांव में मर-मिठाई, खाझा-खझुली बंटाला. ओकरा के नाउन घरे-घरे चहुंपावेली....\nविनय बिहारी सिंहJune 29, 2021,4:29 pm IST भोजपुरी न्यूज़\nBhojpuri: लंगड़ा होखे बा दशहरी, आम के सवाद, माने अमरित के सवाद\nआम खात का घरी मुंह से अनायास निकलि जाला- एकदम अमरित बा. एइजा अमरित, अमर करे वाला अमरित ना ह, ई समूचा इंद्रिय तंत्र के सवाद से सराबोर क देबे वाला ह, आनंद से बिभोर क देबे वाला ह. पुरनिया जानकार कहले बा लोग कि आम हमनी के प्रतिरक्षा क्षमता बढ़ावेला....\nविनय बिहारी सिंहJune 25, 2021,5:28 pm IST भोजपुरी न्यूज़\nका पुनर्जन्म होखेला? आखिर ई कवन बला ह अध्यात्म? कई लोगन के लागेला कि सपना में ऊ पिछला जनम के देखता. कुछ लोग पिछला जनम के आभास के बात करेला. सचाई का बा?...\nविनय बिहारी सिंहJune 22, 2021,1:11 pm IST भोजपुरी न्यूज़\nगोस्वामी तुलसीदास अमर ग्रंथ “रामचरितमानस” के रचयिता रहन. उनका जीवन से संबंधित एतना प्रसंग बाड़े सन कि हर कोई ओकरा के बार- बार सुनल चाहेला. आज हम रउआ के दो ओइसही रोचक प्रसंग के बारे में बता रहल बानी....\nविनय बिहारी सिंहJune 17, 2021,4:31 pm IST भोजपुरी न्यूज़\nहमनी का मुंह से “माया” शब्द का जाने कतना हाली बोलले होखब जा, बाकिर ओकर गहराई से अपरिचिते रहल बानी जा. लेकिन ई का होखेला माया, जेकरा चक्कर में बार-बार जन्म, मरण अउर नाना प्रकार के दुख भोगे के परेला? पढ़ीं......\nविनय बिहारी सिंहJune 15, 2021,2:42 pm IST भोजपुरी न्यूज़


भिखारी ठाकुर राष्ट्रीय प्रतिष्ठान के आयोजित संगोष्ठी पर एगो रिपोर्ट – Anjoria\nJul 25, 2011 भिखारी ठाकुर\nदुपहरिया में अचानके एगो कार्यक्रम में पहुँच गइनी. वइसे कार्यक्रम के सूचना रहे लेकिन जाये के इरादा ना रहे. बाकिर पहुँचनी. मौका रहे भिखारी ठाकुर राष्ट्रीय प्रतिष्ठान के तत्वाधान में आयोजित ‘भिखारी ठाकुर के सामाजिक चेतना’ विषय पर संगोष्ठी के. संगोष्ठी में बोले वाला महत्त्वपूर्ण वक्ता रहलें, संजीव (भिखारी ठाकुर के जीवनी “सूत्रधार” के लेखक), मैनेजर पांडे (हिन्दी आ भोजपुरी के प्रसिद्ध विद्वान), नित्यानंद तिवारी (हिन्दी आलोचक), महेन्द्र प्रताप सिंह (भोजपुरी रंगकर्मी), आ मनोज भावुक(कवि). एह वक्ता लोगन के हम जानत रहनी आ ई लोग पहिले से भोजपुरी ला कार करता लोग. बाकिर जवन वक्ता के हम पहिले से ना जानत रहनी ओमे रहलें रविकांत दुबे (बिहार भोजपुरी अकादमी के अध्यक्ष) अउर अजीत दुबे (दिल्ली में भोजपुरी के सक्रिय कार्यकर्ता). श्रद्धा कुमारी आ संतोष पटेल अपन पर्चा पढलक लोग. कार्यक्रम में लोग के उपस्थितिओ संतोषजनक रहल.\nबीज वक्त्व्य संजीव देहलें जेमें ऊ विस्तार से भिखारी ठाकुर के व्यक्तित्व आ कृतित्व के चर्चा कइले. महेन्द्र मिसिर के आगे भिखारी के कमतर समझे वाला संजीव अंततः भिखारी नाम के पसरत बाढ के पानी में समा गइले. कहलें कि हमनी अइसन लेखक पोथी के पोथी रंग डालऽता लोग लेकिन समाज जहां बा उहें बा. आ भिखारी अनपढ़ो होके समाज के झकझोर देहलन. रंगश्री संस्था के संचालक महेन्द्र प्रताप सिंह कहलें कि कलाकार समाज के अभिभावक होला. भिखारी पर लागल आरोप के जवाब में ऊ कहलें कि भिखारी सीधा सीदा आजादी के लड़ाई पर ना लिखलें काहे कि उनका अंग्रेज के गुलामी से बड़हन उ गुलामी लागल जवन समाज के जकड़ले रहे. भिखारी ओही समाज के अंग रहले एसे ऊ बड़हन समाज के मुक्ति के बात कइले. जेमें दलित आउर स्त्री शामिल रहे.\nभिखारी ठाकुर आ भोजपुरी समाज के लेके सबसे मारक बात मैनेजर पाडे जी कहनी. एगो खिस्सा सुना के बतवनी कि हमनी के भोजपुरी के ले के सारा प्रण खाली संगोष्ठी तक ना रख के घरहू ले जाये के पड़ी. ऊ कहले कि भोजपुरी समाज के नौटंकी से बाहर आके समाज के शक्तिशाली बनावे के होई. काहे कि समाज ओकरे बात सुनेला जे शक्तिशाली होला. भोजपुरी के ले के उनकर महत्त्वपूर्ण सुझाव रहे कि भोजपुरी में साप्ताहिक, मासिक पत्र-पत्रिका के साथ साथ अखबारो निकाले के चाहीं. ऊ बतवले कि भिखारी ठाकुर के मंडली में सवर्ण तबका के लोग ना रहे. ऊ प्रयत्नपूर्वक बहुजन समाज के जागरूकता लेल काम करत रहले. पांडे जी कहलन कि हमनी के भिखारी के सबसे बड़हन सम्मान तब दिहल जाई जब उनका संदेश के जीवन में उतारल जाई. आजुओ भोजपुरी समाजे में बहुजन समाज पिछड़ल बा, मेहरारू सब के दुर्दशा होता, लोग आपन देस छोड़े ला बेबस बा.\nरविकांत दुबे जी अपना वक्त्व्य में भोजपुरी के ले के इंटरनेट पर सक्रिय लोग के उपदेश देहलन कि एह लोग के समझे के चाही के भोजपुरी के दुनिया खाली इंटरनेट के नइखे. बहुत लोग कम्प्युटर नइखे जानत लेकिन भोजपुरी ला आपन जीवन होम क देलक. भोजपुरी में गाना बजाना खुब हो गइल अब एहमें बौद्धिक कार्यक्रम होखे के चाहीं.\n(संगोष्ठी के उद्घाटन)\nअजीत दुबे भोजपुरी के आठवीं अनुसूची आउर प्रतियोगिता परिक्षा में शामिल करावे ला आंदोलन के बात कइले. भोजपुरी के तिरस्कार पर ध्यान खींचत कहले कि एह भाषा के सम्मान दिलावे खातिर मेहनत करे के होई. कवि मनोज भावुक भिखारी ठाकुर के आजु का समय में का प्रासंगिकता बा एह पर बात कइलन आ वक्ता लोग के सामने कुछ प्रश्न रखले.\nआपन अध्यक्षीय भाषण में नित्यानंद तिवारी जी कहलन कि भिखारी ठाकुर के मतलब एगो विकल्पात्मक समाज के संभावना बा. स्थानीय विविधता के रक्षा पर ऊ जोर देहलन काहे कि विविधता में रचे के क्षमता होला एकरूपता मशीनी होला. संजीव के उपन्यास “सूत्रधार” के अंश पढ के सुनावत उनकर नाटक के ताकत के बारे में बतवले.\nसम्मेलन में लोग निकहा संख्या में जुटल रहल. जरूरत बा सम्मेलन के आगे बढा के बौद्धिक अभ्यास के प्रोत्साहन देवे के. साथ में ओह सगरी औपचारिकतो के छोड़ला के जरुरत बा जे पुरान हो गइल बा. कार्यक्रम में बहुत समय पुष्प गुच्छ से सम्मानित करे में गंवावल गइल. ई सब कर्मकांड एगो बिमारी का रूप में बौद्धिक समाज में देखल जाला. खाली नाम लेइयो के सम्मान देखावल जा सकऽता. आ जरुरी इहो बा कि सामाजिक चेतना टाइप घिसल पिटल विषय से ऊपर उठल जाव. भिखारी ठाकुर के साथ साथ भोजपुरी जगत के दोसर कला विधा, हस्तीओ पर गंभीर विमर्श कइल जाव.\nमिलाजुला के कार्यक्रम सफ़ल रहल. बौद्धिक सत्र के समाप्ति बाद गजाधर ठाकुर के गवनई भइल. कार्यक्रम राजेंद्र भवन दिल्ली में आयोजित रहल.\nअमितेश के पुरनका लेख\nहिंदुत्व आ नार्वे में भइल खून खराबा के नाता\n15 thought on “भिखारी ठाकुर राष्ट्रीय प्रतिष्ठान के आयोजित संगोष्ठी पर एगो रिपोर्ट”\nसंतोष पटेल जी के उत्तर का बाद अब एह विवाद पर कवनो दोसर प्रतिक्रिया ना प्रकाशित होई.\nहँ भिखारी ठाकुर जी का बारे में प्रतिक्रिया, राय, विचार दिहल जा सकेला.\nआन्हर कुकुर बतासे भूके\nBarking likeablind dog without any reason.


ⓘ देवरी-२ गाँव, कहलगाँव, भागलपुर .. सूचना | यह क्या है?\nदवर भागलपुर जिला के गाँव. देवरी-२ गाँव, कहलगाँव (भागलपुर) लकसटभगलपर नकश भगलप पलस भगलपकलकरट वशववदयलय देवरी-२ गाँव, कहलगाँव (भागलपुर) भगलपरकनकश भगलपरकलजऔरवशववदयलय कलज दवरगकहलगवभगलपर कलक भगलपर भगलपरपलसकटनबर बरथनभगलपर भगलपरपलस नबर कहलगव


मधवापुर के पुष्पा के सड़क दुर्घटना में मौत – टटका खबर\nमधवापुर के पुष्पा के सड़क दुर्घटना में मौत\nमंगल देर रात छपरा सिवान मेन रोड पर बेल्दारी मोड़ क नियरा एगो ट्रक आ मोटर साइकिल के टक्कर में मोटर साइकिल पर बइठल सिवान जिला के चैनपुर इलाका के मधवापुर गाँव के पुष्पा देवी के मौत हो गइल. मोटर साइकिल चलावत उनकर मरद राजू साहो घवाहिल हो गइलें. पुष्पा स्नातक पार्ट टू के इम्तिहान दे के लवटत रही.\nTags: चैनपुर. मधवापुर


नाबालिग लड़िकी से दुष्र्कर्म क के हत्या – टटका खबर\nनाबालिग लड़िकी से दुष्र्कर्म क के हत्या\nडेहरी आन सोन 07 नवम्बर (वार्ता) रोहतास जिला के अकोढीगोला इलाका के बुधुआ गांव मे बुध का दिने एगो नाबालिग लड़िकी से सामूहिक दुष्कर्म कइला का बाद ओकर हत्या क देबे के मामिला सामने आइल बा.\nपुलिस अधीक्षक विकास बर्मन बतवलन कि बुधुआ गाँव के एगो लड़िकि जब दिशा मैदान ला जात रहुवे त कुछ बदमाश ओकरा के जबरिया ध ले गइले आ ओकरा संगे दुष्कर्म का बाद ओकर हत्या क दिहले. ओह बदमाशन के चिह्न लिहल बा आ ओकनी के गिरफ्तारी ला छापेमारी होत बा.


अभिनय और चुटीला संवाद भरल फिल्म ‘पागल प्रेमी’ – Anjoria\nअभिनय और चुटीला संवाद भरल फिल्म ‘पागल प्रेमी’\nनिर्माता नवीन कुमार सिंह आ निर्देशक अजय गुप्ता के फिल्म ‘पागल प्रेमी’ अइसन भोजपुरी फिल्म हवे जवना के देखला का बाद तारीफ करे के शब्द कम पड़ जाई. एहमें विनय आनन्द अपना भूमिका के पूरा ग्लोरिफाई कइले बाड़न आ एह फिल्म में उनुकर अदाकारी बेमिसाब बा. ई कहना बा ओह लोग के जे एह फिल्म के फर्स्ट लुक देखले बा. कहना बा कि विनय आनन्द त अपना हर फिल्म में कुछ ना कुछ नया करबे करेले बाकिर एह फिल्म के संवादो बहुते चुटीला बा. सुनत घरी चेहरा पर हँसी आ व्यंग के अहसासो होखत बा.\n‘पागल प्रेमी’ के कहानी में कईगो उतार चढ़ाव बा. निर्देशक अजय गुप्ता आ निर्माता नवीन कुमार सिंह एह फिल्म के आइडिया के बहुते खूबसूरती का साथ परदा पर उतरले बाड़े.\n"वर्दी वाला गुंडा" बनलन रजनीश झांजी


सीमा सिंह | Anjoria's Weblog\nTag Archives: सीमा सिंह\nकलाकार में प्रकाशित किया गया | Tagged सीमा सिंह, हिम्मतवाला\t| Leaveareply\nकलाकार, फिल्म में प्रकाशित किया गया | Tagged रखेला शान भोजपुरिया जवान, सीमा सिंह\t| Leaveareply\nभोजपुरी सिनेमा के डांसिंग क्वीन सीमा सिंह के डांस क तड़का अब फिल्म ‘लव यू सजना’ में नजर आई. कृष्णा अमृत फिल्म प्रोडक्शन के बैनर तले निर्माता राजेश विश्वकर्मा आ निर्देशक संजय के फिल्म ‘लव यू सजना’ के सहयोगी निर्माता नवाब विश्वकर्मा अउर सुभाष निषाद हउवें. कार्यकारी निर्माता नागेन्द्र शर्मा बाड़े. एह फिल्म में चर्चित गायक मोहन राठौर अउर नवोदित लक्की क मुख्य भूमिका बा. साथही विरेन्द्र चौहान उर्फ निरहू ओ खास किरदार में बाड़न. नायिका बाड़ी कमसिन बाला सुमन झा. बाकी कलाकार में वंदिनी मिश्रा, अयाज खान, हीरालाल यादव, दिनेश राय, किट्टू अउर प्रमोद गोस्वामी के नाम बा.\nकथा यतीन्द्र कुमार के लिखल आ पटकथा संवाद अनिल विश्वकर्मा के. फिल्म के एक से बढ़ि के एक रोमांटिक गीत लिखले बाड़न प्यारेलाल कवि, फणीन्द्र राव आ उमेश अनमोल. संगीत हवे सुनील महिपाल क जोड़ी के. मारधाड़ निर्देशित कइलें हीरालाल यादव. फिल्म के शूटिंग उत्तर प्रदेश के खूबसूरत लोकेशनों पर कइल गइल बा. कैमरामैन हउवन रविराज सिंह आ ध्वनिमुद्रण इंद्रदेव चौरसिया के बा,\nडांसिंग क्वीन सीमा सिंह एह फिल्म के आयटम नंबर खातिर खासा मेहनत कइले बाड़ी आ कहली कि बहुते प्यारा बनल बा ई आयटम नंबर\nRT @yogeshDharmSena: https://t.co/0zLY3WkbsZ 1 hour ago\nRT @humlogindia: वाराणसी के मक़बूल आलम रोड का नया नाम होगा चंद्रगुप्त मौर्य मार्ग जस्टिस काटजू के कटाक्ष को बाबा जी एक एक कर पूरा कर रहे… 1 hour ago\nRT @SatyaSanatanInd: लगे हाथ थूकमिली खिचड़ी भी खा ली होगी? 1 hour ago\nजिनलोगों ने यह गलत खबर फैलाई है उनके खिलाफ कार्रवाई होगी कि नहीं ? twitter.com/UPPViralCheck/… 1 hour ago